<?xml version="1.0" encoding="GB2312"?>
<d>
  <z13 a="〔旧谷既没，新谷未登，颇为老农，而值年灾，日月尚悠，为患未已。登岁&#xD;&#xA;之功，既不可希，朝夕所资，烟火裁通；旬日已来，始念饥乏。岁云夕矣，慨然&#xD;&#xA;永怀。今我不述，后生何闻哉！〕&#xD;&#xA;    弱年逢家乏，老至更长饥。&#xD;&#xA;    菽麦实所羡，孰敢慕甘肥！&#xD;&#xA;    惄如亚九饭，当暑厌寒衣。&#xD;&#xA;    岁月将欲暮，如何辛苦悲。&#xD;&#xA;    常善粥者心，深念蒙袂非。&#xD;&#xA;    嗟来何足吝，徒没空自遗。&#xD;&#xA;    斯滥岂攸志，固穷夙所归。&#xD;&#xA;    　馁也已矣夫，在昔余多师。" b="yqvO5dHUoaTT0LvhtvjX9w==" c="zNXUqMP3" d="zNXUqMP3vK8=" />
  <z15 a="〔三复来贶，欲罢不能。自尔邻曲，冬春再交，款然良对，忽成旧游。俗谚&#xD;&#xA;云：“数面成亲旧”，况情过此者乎？人事好乖，便当语离；杨公所叹，岂惟常&#xD;&#xA;悲。吾抱疾多年，不复为文，本既不丰，复老病继之。辄依《周礼》往复之义，&#xD;&#xA;且为别后相思之资。〕&#xD;&#xA;    相知何必旧，倾盖定前言。&#xD;&#xA;    有客赏我趣，每每顾林园。&#xD;&#xA;    谈谐无俗调，所说圣人篇。&#xD;&#xA;    或有数斗酒，闲饮自欢然。&#xD;&#xA;    我实幽居士，无复东西缘。&#xD;&#xA;    物新人唯旧，弱毫多所宣。&#xD;&#xA;    情通万里外，形迹滞江山。&#xD;&#xA;    君其爱体素，来会在何年？" b="yqvO5dHUoaS08MXTss6+/A==" c="zNXUqMP3" d="zNXUqMP3vK8=" />
  <z16 a="初，张衡作《定情赋》，蔡邕作《静情赋》，检逸辞而宗澹泊。始则荡以思&#xD;&#xA;虑，而终归闲正。将以抑流宕之邪心，谅有助于讽谏。缀文之士，弈代继作。并&#xD;&#xA;因触类，广其辞义。余园闾多暇，复染翰为之。虽文妙不足，庶不谬作者之意乎？&#xD;&#xA;    夫何瑰逸之令姿，独旷世以秀群。表倾城之艳色，期有德于传闻。佩鸣玉以&#xD;&#xA;比洁，齐幽兰以争芬。淡柔情于俗内，负雅志于高云。悲晨曦之易夕，感人生之&#xD;&#xA;长勤。同一尽于百年，何欢寡而愁殷？褰朱帏而正坐，泛清瑟以自欣。送纤指之&#xD;&#xA;余好，攘皓袖之缤纷。瞬美目以流眄，含言笑而不分。曲调将半，景落西轩。悲&#xD;&#xA;商叩林，白云依山。仰睇天路，俯促鸣弦。神仪妩媚，举止详妍。激清音以感余，&#xD;&#xA;愿接膝以交言。欲自往以结誓，惧冒礼之为愆。待凤鸟以致辞，恐他人之我先。&#xD;&#xA;意惶惑而靡宁，魂须臾而九迁。&#xD;&#xA;    愿在衣而为领，承华首之馀芳；悲罗襟之宵离，怨秋夜之未央。愿在裳而为&#xD;&#xA;带，束窈窕之纤身；嗟温凉之异气，或脱故而服新。愿在发而为泽，刷玄鬓于颓&#xD;&#xA;肩；悲佳人之屡沐，从白水以枯煎。愿在眉而为黛，随瞻视以闲扬；悲脂粉之尚&#xD;&#xA;鲜，或取毁于华妆。愿在莞而为席，安弱体于三秋；悲文茵之代御，方经年而见&#xD;&#xA;求。愿在丝而为履，附素足以周旋；悲行止之有节，空委弃于床前。愿在昼而为&#xD;&#xA;影，常依形而西东；悲高树之多荫，慨有时而不同。愿在夜而为烛，照玉容于两&#xD;&#xA;楹；悲扶桑之舒光，奄灭景而藏明。愿在竹而为扇，含凄飙于柔握；悲白露之晨&#xD;&#xA;零，顾襟袖以缅邈。愿在木而为桐，作膝上之鸣琴；悲乐极以哀来，终推我而辍&#xD;&#xA;音。&#xD;&#xA;    考所愿而必违，徒契契以苦心。拥劳情而罔诉，步容与于南林。栖木兰之遗&#xD;&#xA;露，翳青松之馀阴。傥行行之有觌，交欣惧于中忄禁。竟寂寞而无见，独悁想以&#xD;&#xA;空寻。敛轻裾以复路，瞻夕阳而流叹。步徙倚以忘趣，色惨凄而矜颜。叶燮燮以&#xD;&#xA;去条，气凄凄而就寒。日负影以偕没，月媚景于云端。鸟凄声以孤归，兽索偶而&#xD;&#xA;不还。悼当年之晚暮，恨兹岁之欲殚。思宵梦以从之，神飘鷌而不安。若凭舟之&#xD;&#xA;失棹，譬缘崖而无攀。&#xD;&#xA;    于时毕昴盈轩，北风凄凄。??不寐，众念徘徊。起摄带以伺晨，繁霜粲于素&#xD;&#xA;阶。鸡敛翅而未鸣，笛流远以清哀。始妙密以闲和，终寥亮而藏摧。意夫人之在&#xD;&#xA;兹，托行云以送怀。行云逝而无语，时奄冉而就过。徒勤思以自悲，终阻山而带&#xD;&#xA;河。迎清风以祛累，寄弱志于归波。尤《蔓草》之为会，诵《邵南》之馀歌。坦&#xD;&#xA;万虑以存诚，憩遥情于八遐。" b="uLOhpM/Qx+m4sw==" c="zNXUqMP3" d="zNXUqMP3vK8=" />
  <z17 a="〔余闲居寡欢，兼比夜已长，偶有名酒，无夕不饮。顾影独尽，忽焉复醉。&#xD;&#xA;既醉之后，辄题数句自娱，纸墨遂多。辞无诠次，聊命故人书之，以为欢笑尔。〕&#xD;&#xA;    衰荣无定在，彼此更共之。&#xD;&#xA;    邵生瓜田中，宁似东陵时？&#xD;&#xA;    寒暑有代谢，人道每如兹。&#xD;&#xA;    达人解其会，逝将不复疑。&#xD;&#xA;    忽与一觞酒，日夕欢相持。¤&#xD;&#xA;    积善云有报，夷叔在西山。&#xD;&#xA;    善恶苟不应，何事空立言！&#xD;&#xA;    九十行带索，饥寒况当年。&#xD;&#xA;    不赖固穷节，百世当谁传。¤&#xD;&#xA;    道丧向千载，人人惜其情。&#xD;&#xA;    有酒不肯饮，但顾世间名。&#xD;&#xA;    所以贵我身，岂不在一生？&#xD;&#xA;    一生复能几，倏如流电惊。&#xD;&#xA;    鼎鼎百年内，持此欲何成。¤&#xD;&#xA;    栖栖失群鸟，日暮犹独飞。&#xD;&#xA;    徘徊无定止，夜夜声转悲。&#xD;&#xA;    厉响思清远，去来何依依！&#xD;&#xA;    因值孤生松，敛翮遥来归。&#xD;&#xA;    劲风无荣木，此荫独不衰。&#xD;&#xA;    托身已得所，千载不相违。¤&#xD;&#xA;    结庐在人境，而无车马喧。&#xD;&#xA;    问君何能尔？心远地自偏。&#xD;&#xA;    采菊东篱下，悠然见南山。&#xD;&#xA;    山气日夕佳，飞鸟相与还。&#xD;&#xA;    此中有真意，欲辩已忘言。¤&#xD;&#xA;    行止千万端，谁知非与是？&#xD;&#xA;    是非苟相形，雷同共誉毁。&#xD;&#xA;    三季多此事，达士似不尔。&#xD;&#xA;    咄咄俗中愚，且当从黄绮。¤&#xD;&#xA;    秋菊有佳色，裛露掇其英。&#xD;&#xA;    泛此忘忧物，远我遗世情。&#xD;&#xA;    一觞虽独进，杯尽壶自倾。&#xD;&#xA;    日入群动息，归鸟趋林鸣。&#xD;&#xA;    啸傲东轩下，聊复得此生。¤&#xD;&#xA;    青松在东园，众草没其姿。&#xD;&#xA;    凝霜殄异类，卓然见高枝。&#xD;&#xA;    连林人不觉，独树众乃奇。&#xD;&#xA;    提壶挂寒柯，远望时复为。&#xD;&#xA;    吾生梦幻间，何事绁尘羁。¤&#xD;&#xA;    清晨闻叩门，倒裳往自开。&#xD;&#xA;    问子为谁欤？田父有好怀。&#xD;&#xA;    壶浆远见候，疑我与时乖。&#xD;&#xA;    “褴褛茅檐下，未足为高栖。&#xD;&#xA;    一世皆尚同，愿君汩其泥。”&#xD;&#xA;    深感父老言，禀气寡所谐。&#xD;&#xA;    纡辔诚可学，违己讵非迷！&#xD;&#xA;    且共欢此饮，吾驾不可回。¤&#xD;&#xA;    在昔曾远游，直至东海隅。&#xD;&#xA;    道路迥且长，风波阻中途。&#xD;&#xA;    此行谁使然？似为饥所驱。&#xD;&#xA;    倾身营一饱，少许便有馀。&#xD;&#xA;    恐此非名计，息驾归闲居。¤&#xD;&#xA;    颜生称为仁，荣公言有道，&#xD;&#xA;    屡空不获年，长饥至于老。&#xD;&#xA;    虽留身后名，一生亦枯槁；&#xD;&#xA;    死去何所知，称心固为好。&#xD;&#xA;    客养千金躯，临化消其宝。&#xD;&#xA;    裸葬何必恶，人当解意表。¤&#xD;&#xA;    长公曾一仕，壮节忽失时，&#xD;&#xA;    杜门不复出，终身与世辞。&#xD;&#xA;    仲理归大泽，高风始在兹。&#xD;&#xA;    一往便当已，何为复狐疑？&#xD;&#xA;    去去当奚道，世俗久相欺。&#xD;&#xA;    摆落悠悠谈，请从余所之。¤&#xD;&#xA;    有客常同止，趣舍邈异境。&#xD;&#xA;    一士长独醉，一夫终年醒；&#xD;&#xA;    醒醉还相笑，发言各不领。&#xD;&#xA;    规规一何愚，兀傲差若颖。&#xD;&#xA;    寄言酣中客，日没烛当炳。¤&#xD;&#xA;    故人赏我趣，挈壶相与至。&#xD;&#xA;    班荆坐松下，数斟已复醉。&#xD;&#xA;    父老杂乱言，觞酌失行次。&#xD;&#xA;    不觉知有我，安知物为贵。&#xD;&#xA;    悠悠迷所留，酒中有深味。¤&#xD;&#xA;    贫居乏人工，灌木荒余宅。&#xD;&#xA;    班班有翔鸟，寂寂无行迹。&#xD;&#xA;    宇宙一何悠，人生少至百。&#xD;&#xA;    岁月相催逼，鬓边早已白。&#xD;&#xA;    若不委穷达，素抱深可惜。¤&#xD;&#xA;    少年罕人事，游好在《六经》。&#xD;&#xA;    行行向不惑，淹留遂无成。&#xD;&#xA;    竟抱固穷节，饥寒饱所更。&#xD;&#xA;    弊庐交悲风，荒草没前庭。&#xD;&#xA;    披褐守长夜，晨鸡不肯鸣。&#xD;&#xA;    孟公不在兹，终以翳吾情。¤&#xD;&#xA;    幽兰生前庭，含薰待清风；&#xD;&#xA;    清风脱然至，见别萧艾中。&#xD;&#xA;    行行失故路，任道或能通。&#xD;&#xA;    觉悟当念还，鸟尽废良弓。&#xD;&#xA;    子云性嗜酒，家贫无由得。&#xD;&#xA;    时赖好事人，载醪祛所惑。&#xD;&#xA;    觞来为之尽，是谘无不塞；&#xD;&#xA;    有时不肯言，岂不在伐国。&#xD;&#xA;    仁者用其心，何尝失显默。¤&#xD;&#xA;    畴昔苦长饥，投耒去学仕。&#xD;&#xA;    将养不得节，冻馁固缠己。&#xD;&#xA;    是时向立年，志意多所耻。&#xD;&#xA;    遂尽介然分，终死归田里。&#xD;&#xA;    冉冉星气流，亭亭复一纪。&#xD;&#xA;    世路廓悠悠，杨朱所以止。&#xD;&#xA;    虽无挥金事，浊酒聊可恃。¤&#xD;&#xA;    羲农去我久，举世少复真。&#xD;&#xA;    汲汲鲁中叟，弥缝使其淳。&#xD;&#xA;    凤鸟虽不至，礼乐暂得新。&#xD;&#xA;    洙泗辍微响，漂流逮狂秦。&#xD;&#xA;    诗书复何罪？一朝成灰尘" b="yqvO5dHUoaTS+77Gtv7KrsrX" c="zNXUqMP3" d="zNXUqMP3vK8=" />
  <z19 a="〔长沙公于余为族，祖同出大司马。昭穆既远，已为路人。经过浔阳，临别&#xD;&#xA;赠此。〕&#xD;&#xA;    同源分流，人易世疏。慨然寤叹，念兹厥初。&#xD;&#xA;    礼服遂悠，岁月眇徂。感彼行路，眷然踌躇。&#xD;&#xA;    于穆令族，允构斯堂。谐气冬暄，映怀圭璋。&#xD;&#xA;    爰采春花，载警秋霜。我曰钦哉，实宗之光。&#xD;&#xA;    伊余云遘，在长忘同。笑言未久，逝焉西东。&#xD;&#xA;    遥遥三湘，滔滔九江，山川阻远，行李时通。&#xD;&#xA;    何以写心，贻此话言。进篑虽微，终焉为山。&#xD;&#xA;    敬哉离人，临路凄然。款襟或辽，音问其先。" b="yqvLxNHUoaTU+bOkybO5q9fl1+Y=" c="zNXUqMP3" d="zNXUqMP3vK8=" />
  <z23 a="天道幽且远，鬼神茫昧然。&#xD;&#xA;    结发念善事，黾勉六九年。&#xD;&#xA;    弱冠逢世阻，始室丧其偏。&#xD;&#xA;    炎火屡焚如，螟蜮恣中田。&#xD;&#xA;    风雨纵横至，收敛不盈廛。&#xD;&#xA;    夏日长抱饥，寒夜无被眠；&#xD;&#xA;    造夕思鸡鸣，及晨愿乌迁。&#xD;&#xA;    在己何怨天，离忧凄目前。&#xD;&#xA;    吁嗟身后名，于我若浮烟。&#xD;&#xA;    慷慨独悲歌，钟期信为贤。" b="yqvO5dHUoaTUucqrs/6198q+xdPW97K+tcvWztbQ" c="zNXUqMP3" d="zNXUqMP3vK8=" />
  <z24 a="岩岩显朝市，帝者慎用才。&#xD;&#xA;    何以废共鲧？重华为之来。&#xD;&#xA;    仲父献诚言，姜公乃见猜。&#xD;&#xA;    临没告饥渴，当复何及哉！" b="yqvO5dHUoaS2waG2yb26o76tobfKrsj9ytejqMbkyq7I/aOp" c="zNXUqMP3" d="zNXUqMP3vK8=" />
  <z25 a="有生必有死，早终非命促。&#xD;&#xA;    昨暮同为人，今旦在鬼录。&#xD;&#xA;    魂气散何之？枯形寄空木。&#xD;&#xA;    娇儿索父啼，良友抚我哭。&#xD;&#xA;    得失不复知，是非安能觉？&#xD;&#xA;    千秋万岁后，谁知荣与辱！&#xD;&#xA;    但恨在世时，饮酒不得足。" b="yqvO5dHUoaTE4s3suOi0x8j9ytejqMbk0rujqQ==" c="zNXUqMP3" d="zNXUqMP3vK8=" />
  <z18 a="君讳嘉，字万年，江夏鄂人也。曾祖父宗，以孝行称，仕吴司马。祖父揖，&#xD;&#xA;元康中为庐陵太守。宗葬武昌新阳县，子孙家焉，遂为县人也。&#xD;&#xA;    君少失父，奉母、二弟居。娶大司马长沙桓公陶侃第十女，闺门孝友，人无&#xD;&#xA;能间，乡闾称之。冲默有远量，弱冠俦类咸敬之。同郡郭逊，以清操知名，时在&#xD;&#xA;君右。常叹君温雅平旷，自以为不及。逊从弟立，亦有才志，与君同时齐誉，每&#xD;&#xA;推服焉。由是名冠州里，声流京邑。&#xD;&#xA;    太尉颍川庾亮，以帝舅民望，受分陕之重，镇武昌，并领江州，辟君部庐陵&#xD;&#xA;从事。下郡还，亮引见，问风俗得失。对曰：“嘉不知，还传当问从吏。”亮以&#xD;&#xA;麈尾掩口而笑。诸从事既去，唤弟翼语之曰：“孟嘉故是盛德人也。”君既辞出&#xD;&#xA;外，自除吏名，便步归家。母在堂，兄弟共相欢乐，怡怡如也。旬有馀日，更版&#xD;&#xA;为劝学从事。时亮崇修学校，高选儒官，以君望实，故应尚德之举。&#xD;&#xA;    大傅河南褚裒，简穆有器识，时为豫章太守，出朝宗亮。正旦大会州府人士，&#xD;&#xA;率多时彦，君在坐次甚远。裒问亮：“江州有孟嘉，其人何在？”亮云：“在坐，&#xD;&#xA;卿但自觅。”裒历观，遂指君谓亮曰：“将无是耶？”亮欣然而笑，喜裒之得君，&#xD;&#xA;奇君为裒之所得。乃益器焉。&#xD;&#xA;    举秀才，又为安西将军庾翼府功曹，再为江州别驾、巴丘令、征西大将军谯&#xD;&#xA;国桓温参军。&#xD;&#xA;    君色和而正，温甚重之。九月九日，温游龙山，参佐毕集，四弟二甥咸在坐。&#xD;&#xA;时佐吏并著戎服，有风吹君帽堕落，温目左右及宾客勿言，以观其举止。君初不&#xD;&#xA;自觉，良久如厕。温命取以还之。廷尉太原孙盛，为谘议参军，时在坐。温命纸&#xD;&#xA;笔，令嘲之。文成示温，温以着坐处。君归，见嘲笑而请笔作答，了不容思，文&#xD;&#xA;辞超卓，四座叹之。&#xD;&#xA;    奉使京师，除尚书删定郎，不拜。孝宗穆皇帝闻其名，赐见东堂。君辞以脚&#xD;&#xA;疾，不任拜起。诏使人扶入。&#xD;&#xA;    君尝为刺史谢永别驾。永，会稽人，丧亡。君求赴义，路由永兴。高阳许询&#xD;&#xA;有隽才，辞荣不仕，每纵心独往。客居县界，尝乘船近行，适逢君过，叹曰：&#xD;&#xA;“都邑美士，吾尽识之，独不识此人。唯闻中州有孟嘉者，将非是乎？然亦何由&#xD;&#xA;来此？”使问君之从者。君谓其使曰：“本心相过，今先赴义，寻还，就君。”&#xD;&#xA;及归，遂止信宿，雅相知得，有若旧交。&#xD;&#xA;    还至，转从事中郎，俄迁长史。在朝隤然，仗正顺而已。门无杂宾，尝会神&#xD;&#xA;情独得，便超然命驾，径之龙山，顾景酣宴，造夕乃归。温从容谓君曰：“人不&#xD;&#xA;可无势，我乃能驾御卿。”后以疾终于家，年五十一。&#xD;&#xA;    始自总发，至于知命，行不苟合，言无夸矜，未尝有喜愠之容。好酣饮，逾&#xD;&#xA;多不乱，至于任怀得意，融然远寄，傍若无人。温尝问君：“酒有何好，而卿嗜&#xD;&#xA;之？”君笑而答曰：“明公但不得酒中趣尔。”又问：“听妓，丝不如竹，竹不&#xD;&#xA;如肉？”答曰：“渐近自然。”中散大夫桂阳罗含赋之曰：“孟生善酣，不愆其&#xD;&#xA;意。”光禄大夫南阳刘耽，昔与君同在温府，渊明从父太常夔，尝问耽：“君若&#xD;&#xA;在，当已作公否？”答云：“此本是三司人。”为时所重如此。&#xD;&#xA;    渊明先亲，君之第四女也。《凯风》“寒泉”之思，实钟厥心。谨按采行事，&#xD;&#xA;撰为此传。惧或乖谬，有亏大雅君子之德，所以战战兢兢，若履深薄云尔。&#xD;&#xA;    赞曰：&#xD;&#xA;    孔子称：“进德修业，以及时也。”君清蹈衡门，则令问孔昭；振缨公朝，&#xD;&#xA;则德音允集。道悠运促，不终远业。惜哉！仁者必寿，岂斯言之谬乎！&#xD;&#xA;    ◎读史述九章（余读《史记》，有所感而述之）" b="1NPOxKGkvfq5ytX3zve0872rvvyzpMq3w8+4rr79tKs=" c="zNXUqMP3" d="zNXUqMP3vK8=" />
  <z1 a="袅袅松标崖，婉娈柔童子。&#xD;&#xA;    年始三五间，乔柯何可倚？&#xD;&#xA;    养色含津气，粲然有心理。" b="yqvO5dHUoaTU08qryq62/srXo6jG5Mqutv6jqQ==" c="zNXUqMP3" d="zNXUqMP3vK8=" />
  <z2 a="夫自衒自媒者，士女之丑行；不忮不求者，明达之用心。是以圣人韬光，贤&#xD;&#xA;人遁世。其故何也？含德之至，莫逾于道；亲己之切，无重于身。故道存而身安，&#xD;&#xA;道亡而身害。处百龄之内，居一世之中，倏忽比之白驹，寄遇谓之逆旅。宜乎与&#xD;&#xA;大块而盈虚，随中和而任放，岂能戚戚劳于忧畏，汲汲役于人间！齐讴赵女之娱，&#xD;&#xA;八珍九鼎之食，结驷连骑之荣，侈袂执圭之贵，乐既乐矣，忧亦随之。何倚伏之&#xD;&#xA;难量，亦庆吊之相及。智者贤人，居之甚履薄冰；愚夫贪士，竞之若泄尾闾。玉&#xD;&#xA;之在山，以见珍而终破；兰之生谷，虽无人而自芳。故庄周垂钓于濠，伯成躬耕&#xD;&#xA;于野，或货海东之药草，或纺江南之落毛。譬彼鸳雏，岂竞鸢鸱之肉；犹斯杂县，&#xD;&#xA;宁劳文仲之牲！至于子常、宁喜之伦，苏秦、卫鞅之匹，死之而不疑，甘之而不&#xD;&#xA;悔。主父偃言：“生不五鼎食，死则五鼎烹。”卒如其言，岂不痛哉！又楚子观&#xD;&#xA;周，受折于孙满；霍侯骖乘，祸起于负芒。饕餮之徒，其流甚众。&#xD;&#xA;    唐尧，四海之主，而有汾阳之心；子晋，天下之储，而有洛滨之志。轻之若&#xD;&#xA;脱屣，视之若鸿毛，而况于他人乎？是以至人达士，因以晦迹。或怀厘而谒帝，&#xD;&#xA;或披褐而负薪，鼓楫清潭，弃机汉曲。情不在于众事，寄众事以忘情者也。&#xD;&#xA;    有疑陶渊明诗篇篇有酒，吾观其意不在酒，亦寄酒为迹者也。其文章不群，&#xD;&#xA;辞彩精拔，跌宕昭彰，独超众类，抑扬爽朗，莫之与京。横素波而傍流，干青云&#xD;&#xA;而直上。语时事则指而可想，论怀抱则旷而且真。加以贞志不休，安道苦节，不&#xD;&#xA;以躬耕为耻，不以无财为病。自非大贤笃志，与道污隆，孰能如此乎？余爱嗜其&#xD;&#xA;文，不能释手，尚想其德，恨不同时。故加搜校，粗为区目。白璧微瑕，惟在&#xD;&#xA;《闲情》一赋，扬雄所谓劝百而讽一者，卒无讽谏，何足摇其笔端？惜哉！亡是&#xD;&#xA;可也。并粗点定其传，编之于录。&#xD;&#xA;    尝谓有能观渊明之文者，驰竞之情遣，鄙吝之意祛，贪夫可以廉，懦夫可以&#xD;&#xA;立，岂止仁义可蹈，抑乃爵禄可辞，不必傍游太华，远求柱史，此亦有助于风教&#xD;&#xA;也。" b="zNXUqMP3vK/Q8qOowbrV0cP3zKvX08/0zbPXq6Op" c="zNXUqMP3" d="zNXUqMP3vK8=" />
  <z3 a="恂恂舞雩，莫曰匪贤。俱映日月，共餐至言。恸由才难，感为情牵。回也早&#xD;&#xA;夭，赐独长年。" b="1NPOxKGkxt/Krrb+tdzX0w==" c="zNXUqMP3" d="zNXUqMP3vK8=" />
  <z4 a="辞家夙严驾，当往志无终。&#xD;&#xA;    问君今何行？非商复非戎。&#xD;&#xA;    闻有田子泰，节义为士雄；&#xD;&#xA;    斯人久已死，乡里习其风。&#xD;&#xA;    生有高世名，既没传无穷。&#xD;&#xA;    不学狂驰子，直在百年中。" b="yqvO5dHUoaTE4rnFvsXK16OoxuS2/qOp" c="zNXUqMP3" d="zNXUqMP3vK8=" />
  <z5 a="白日沦西河，素月出东岭；&#xD;&#xA;    遥遥万里辉，荡荡空中景。&#xD;&#xA;    风来入房户，夜中枕席冷；&#xD;&#xA;    气变悟时易，不眠知夕永。&#xD;&#xA;    欲言无予和，挥杯劝孤影。&#xD;&#xA;    日月掷人去，有志不获骋。&#xD;&#xA;    念此怀悲凄，终晓不能静。" b="yqvO5dHUoaTU08qryq62/srXo6jG5Lb+o6k=" c="zNXUqMP3" d="zNXUqMP3vK8=" />
  <z6 a="遗生良难，士为知己。望义如归，允伊二子。程生挥剑，惧兹馀耻。令德永&#xD;&#xA;闻，百代见纪。" b="1NPOxKGks8zoxg==" c="zNXUqMP3" d="zNXUqMP3vK8=" />
  <z7 a="种豆南山下，草盛豆苗稀。&#xD;&#xA;    晨兴理荒秽，带月荷锄归。&#xD;&#xA;    道狭草木长，夕露沾我衣；&#xD;&#xA;    衣沾不足惜，但使愿无违！" b="yqvO5dHUoaS56dSwzO++087lytejqMbkyP2jqQ==" c="zNXUqMP3" d="zNXUqMP3vK8=" />
  <z8 a="〔昔董仲舒作《士不遇赋》，司马子长又为之。余尝以三馀之日，讲习之暇，&#xD;&#xA;读其文，慨然惆怅。夫履信思顺，生人之善行；抱朴守静，君子之笃素。自真风&#xD;&#xA;告逝，大伪斯兴，闾阎懈廉退之节，市朝驱易进之心。怀正志道之士，或潜玉于&#xD;&#xA;当年；洁己清操之人，或没世以徒勤。故夷皓有“安归”之叹，三闾发“已矣”&#xD;&#xA;之哀。悲夫！寓形百年，而瞬息已尽；立行之难，而一城莫赏。此古人所以染翰&#xD;&#xA;慷慨，屡伸而不能已者也。夫导达意气，其惟文乎！抚卷踌躇，遂感而赋之。〕&#xD;&#xA;    咨大块之受气，何斯人之独灵；禀神智以藏照，秉三五而垂名。或击壤以自&#xD;&#xA;欢，或大济于苍生，靡潜跃之非分，常傲然以称情。世流浪而遂徂，物群分以相&#xD;&#xA;形，密网裁而鱼骇，宏罗制而鸟惊。彼达人之善觉，乃逃禄而归耕。山嶷嶷而怀&#xD;&#xA;影，川汪汪而藏声；望轩唐而永叹，甘贫贱以辞荣。淳源汩以长分，美恶作以异&#xD;&#xA;途，原百行之攸贵，莫为善之可娱。奉上天之成命，师圣人之遗书，发忠孝于君&#xD;&#xA;亲，生信义于乡闾。推诚心而获显，不矫然而祈誉。&#xD;&#xA;    嗟乎！雷同毁异，物恶其上，妙算者谓迷，直道者云妄。坦至公而无猜，卒&#xD;&#xA;蒙耻以受谤；虽怀琼而握兰，徒芳洁而谁亮？哀哉，士之不遇，已不在炎帝帝魁&#xD;&#xA;之世。独祗修以自勤，岂三省之或废；庶进德以及时，时既至而不惠。无爰生之&#xD;&#xA;晤言，念张季之终蔽；愍冯叟于郎署，赖魏守以纳计。虽仅然于必知，亦苦心而&#xD;&#xA;旷岁。审夫市之无虎，眩三夫之献说。悼贾傅之秀朗，纡远辔于促界。悲董相之&#xD;&#xA;渊致，屡乘危而幸济。感哲人之无偶，泪淋浪以洒袂。承前王之清诲，曰天道之&#xD;&#xA;无亲；澄得一以作鉴，恒辅善而佑仁。夷投老以长饥，回早夭而又贫；伤请车以&#xD;&#xA;备椁，悲茹薇而殒身。虽好学与行义，何死生之苦辛！疑报德之若兹，惧斯言之&#xD;&#xA;虚陈。何旷世之无才，罕无路之不涩；伊古人之慷慨，病奇名之不立。广结发以&#xD;&#xA;从政，不愧赏于万邑；屈雄志于戚竖，竟尺土之莫及！留诚信于身后，恸众人之&#xD;&#xA;悲泣。商尽规以拯弊，言始顺而患入。奚良辰之易倾，胡害胜其乃急！&#xD;&#xA;    苍旻遐缅，人事无已；有感有昧，畴测其理。宁固穷以济意，不委曲而累己。&#xD;&#xA;既轩冕之非荣，岂缊袍之为耻。诚谬会以取拙，且欣然而归止。拥孤襟以毕岁，&#xD;&#xA;谢良价于朝市。" b="uLOhpLjQyr+yu9P2uLOjqLKi0PKjqQ==" c="zNXUqMP3" d="zNXUqMP3vK8=" />
  <z9 a="翼翼归鸟，晨去于林。远之八表，近憩云岑。&#xD;&#xA;    和风不洽，翻翮求心。顾俦相鸣，景庇清阴。&#xD;&#xA;    翼翼归鸟，载翔载飞。虽不怀游，见林情依。&#xD;&#xA;    遇云颉颃，相鸣而归。遐路诚悠，性爱无遗。&#xD;&#xA;    翼翼归鸟，驯林徘徊。岂思天路，欣及旧栖。&#xD;&#xA;    虽无昔侣，众声每谐。日夕气清，悠然其怀。&#xD;&#xA;    翼翼归鸟，戢羽寒条。游不旷林，宿则森标。&#xD;&#xA;    晨风清兴，好音时交。矰缴奚施，已卷安劳？" b="yqvLxNHUoaS56cTx" c="zNXUqMP3" d="zNXUqMP3vK8=" />
  <z10 a="余家贫，耕植不足以自给。幼稚盈室，瓶无储粟，生生所资，未见其术。亲&#xD;&#xA;故多劝余为长吏，脱然有怀，求之靡途。会有四方之事，诸侯以惠爱为德；家叔&#xD;&#xA;以余贫苦，遂见用于小邑。于时风波未静，心惮远役。彭泽去家百里，公田之利，&#xD;&#xA;足以为酒，故便求之。及少日，眷然有归欤之情。何则？质性自然，非矫励所得；&#xD;&#xA;饥冻虽切，违己交病。尝从人事，皆口腹自役。于是怅然慷慨，深愧平生之志。&#xD;&#xA;犹望一稔，当敛裳宵逝。寻程氏妹丧于武昌，情在骏奔，自免去职。仲秋至冬，&#xD;&#xA;在官八十馀日。因事顺心，命篇曰《归去来兮》。乙巳岁十一月也。&#xD;&#xA;    归去来兮，田园将芜胡不归？既自以心为形役，奚惆怅而独悲？悟已往之不&#xD;&#xA;谏，知来者之可追；实迷途其未远，觉今是而昨非。&#xD;&#xA;    舟遥遥以轻飏，风飘飘而吹衣。问征夫以前路，恨晨光之熹微。乃瞻衡宇，&#xD;&#xA;载欣载奔；僮仆欢迎，稚子候门。三径就荒，松菊犹存。携幼入室，有酒盈樽。&#xD;&#xA;引壶觞以自酌，眄庭柯以怡颜。倚南窗以寄傲，审容膝之易安。园日涉以成趣，&#xD;&#xA;门虽设而常关；策扶老以流憩，时矫首而遐观。云无心以出岫，鸟倦飞而知还；&#xD;&#xA;景翳翳以将入，抚孤松而盘桓。&#xD;&#xA;    归去来兮，请息交以绝游！世与我而相违，复驾言兮焉求？悦亲戚之情话，&#xD;&#xA;乐琴书以消忧。农人告余以春及，将有事于西畴。或命巾车，或棹孤舟。既窈窕&#xD;&#xA;以寻壑，亦崎岖而经丘。木欣欣以向荣，泉涓涓而始流。善万物之得时，感吾生&#xD;&#xA;之行休。&#xD;&#xA;    已矣乎！寓形宇内复几时，曷不委心任去留？胡为乎遑遑兮欲何之？富贵非&#xD;&#xA;吾愿，帝乡不可期。怀良辰以孤往，或植杖而耘耔。登东皋以舒啸，临清流而赋&#xD;&#xA;诗。聊乘化以归尽，乐夫天命复奚疑！" b="1NPOxKGkuenIpcC02eK0xw==" c="zNXUqMP3" d="zNXUqMP3vK8=" />
  <z11 a="二子让国，相将海隅。天人革命，绝景穷居。采薇高歌，慨想黄虞。贞风凌&#xD;&#xA;俗，爰感懦夫。" b="1NPOxKGk0sTG6w==" c="zNXUqMP3" d="zNXUqMP3vK8=" />
  <z12 a="我行未云远，回顾惨风凉。&#xD;&#xA;    春燕应节起，高飞拂尘梁。&#xD;&#xA;    边雁悲无所，代谢归北乡；&#xD;&#xA;    离鹍鸣清池，涉暑经秋霜。&#xD;&#xA;    愁人难为辞，遥遥春夜长。" b="yqvO5dHUoaTU08qryq62/srXo6jG5Mqu0rujqQ==" c="zNXUqMP3" d="zNXUqMP3vK8=" />
  <z14 a="知人未易，相知实难。淡美初交，利乖岁寒。管生称心，鲍叔必安。奇情双&#xD;&#xA;亮，令名俱完。" b="1NPOxKGkudyxqw==" c="zNXUqMP3" d="zNXUqMP3vK8=" />
  <z20 a="靡靡秋已夕，凄凄风露交，&#xD;&#xA;    蔓草不复荣，园木空自凋。&#xD;&#xA;    清气澄馀滓，杳然天界高。&#xD;&#xA;    哀蝉无留响，丛雁鸣云霄。&#xD;&#xA;    万化相寻绎，人生岂不劳！&#xD;&#xA;    从古皆有没，念之中心焦。&#xD;&#xA;    何以称我情，浊酒且自陶。&#xD;&#xA;    千载非所知，聊以永今朝。" b="yqvO5dHUoaS8utPPy+q+xdTCvsXI1Q==" c="zNXUqMP3" d="zNXUqMP3vK8=" />
  <z21 a="翩翩三青鸟，毛色奇可怜。&#xD;&#xA;    朝为王母使，暮归三危山。&#xD;&#xA;    我欲因此鸟，具向王母言：&#xD;&#xA;    “在世无所须，惟酒与长年！”" b="yqvO5dHUoaS2waG2yb26o76tobfKrsj9ytejqMbkzuWjqQ==" c="zNXUqMP3" d="zNXUqMP3vK8=" />
  <z22 a="市朝凄旧人，骤骥感悲泉。&#xD;&#xA;    明旦非今日，岁暮余何言。&#xD;&#xA;    素颜敛光润，白发一已繁。&#xD;&#xA;    阔哉秦穆谈，旅力岂未愆！&#xD;&#xA;    向夕长风起，寒云没西山；&#xD;&#xA;    厉厉气遂严，纷纷飞鸟还。&#xD;&#xA;    民生鲜常在，矧伊愁苦缠。&#xD;&#xA;    屡阙清酤至，无以乐当年。&#xD;&#xA;    穷通靡攸虑，憔悴由化迁。&#xD;&#xA;    抚己有深怀，履运增慨然。" b="yqvO5dHUoaTL6sS6us3VxbOjysw=" c="zNXUqMP3" d="zNXUqMP3vK8=" />
  <z26 a="行行循归路，计日望旧居。&#xD;&#xA;    一欣侍温颜，再喜见友于。&#xD;&#xA;    鼓棹路崎曲，指景限西隅。&#xD;&#xA;    江山岂不险？归子念前途。&#xD;&#xA;    凯风负我心，戢枻守穷湖。&#xD;&#xA;    高莽眇无界，夏木独森疏。&#xD;&#xA;    谁言客舟远？近瞻百里馀。&#xD;&#xA;    延目识南岭，空叹将焉如。¤&#xD;&#xA;    自古叹行役，我今始知之。&#xD;&#xA;    山川一何旷，巽坎难与期。&#xD;&#xA;    崩浪聒天响，长风无息时。&#xD;&#xA;    久游恋所生，如何淹在兹。&#xD;&#xA;    静念园林好，人间良可辞。&#xD;&#xA;    当年讵有几，纵心复何疑！" b="yqvO5dHUoaS4/dfTy+rO5dTC1tC007a8u7nX6Lfn09q55sHWtv7K1w==" c="zNXUqMP3" d="zNXUqMP3vK8=" />
  <z27 a="〔停云，思亲友也。樽湛新醪，园列初荣，愿言不从，叹息弥襟。〕&#xD;&#xA;    霭霭停云，濛濛时雨。八表同昏，平路伊阻。&#xD;&#xA;    静寄东轩，春醪独抚。良朋悠邈，搔首延伫。&#xD;&#xA;    停云霭霭，时雨濛濛。八表同昏，平陆成江。&#xD;&#xA;    有酒有酒，闲饮东窗。愿言怀人，舟车靡从。&#xD;&#xA;    东园之树，枝条再荣。竞用新好，以招余情。&#xD;&#xA;    人亦有言，日月于征。安得促席，说彼平生。&#xD;&#xA;    翩翩飞鸟，息我庭柯。敛翮闲止，好声相和。&#xD;&#xA;    岂无他人，念子实多。愿言不获，抱恨如何！" b="yqvLxNHUoaTNo9TG" c="zNXUqMP3" d="zNXUqMP3vK8=" />
  <z28 a="饥来驱我去，不知竟何之！&#xD;&#xA;    行行至斯里，叩门拙言辞。&#xD;&#xA;    主人解余意，遗赠岂虚来？&#xD;&#xA;    谈谐终日夕，觞至辄倾杯；&#xD;&#xA;    情欣新知欢，言咏遂赋诗。&#xD;&#xA;    感子漂母惠，愧我非韩才。&#xD;&#xA;    衔戢知何谢，冥报以相贻。" b="yqvO5dHUoaTG8sqz" c="zNXUqMP3" d="zNXUqMP3vK8=" />
  <z29 a="今日天气佳，清吹与鸣弹。&#xD;&#xA;    感彼柏下人，安得不为欢！&#xD;&#xA;    清歌散新声，绿酒开芳颜。&#xD;&#xA;    未知明日事，余襟良已殚。" b="yqvO5dHUoaTW7sjLubLTztbcvNLEubDYz8I=" c="zNXUqMP3" d="zNXUqMP3vK8=" />
  <z30 a="和泽周三春，清凉素秋节。&#xD;&#xA;    露凝无游氛，天高风景澈。&#xD;&#xA;    陵岑耸逸峰，遥瞻皆奇绝。&#xD;&#xA;    芳菊开林耀，青松冠岩列。&#xD;&#xA;    怀此贞秀姿，卓为霜下杰。&#xD;&#xA;    衔觞念幽人，千载抚尔诀。&#xD;&#xA;    检素不获展，厌厌竟良月。" b="yqvO5dHUoaS6zbn51veyvrb+ytejqMbktv6jqQ==" c="zNXUqMP3" d="zNXUqMP3vK8=" />
  <z31 a="迢迢百尺楼，分明望四荒。&#xD;&#xA;    暮作归云宅，朝为飞鸟堂。&#xD;&#xA;    山河满目中，平原独茫茫。&#xD;&#xA;    古时功名士，慷慨争此场；&#xD;&#xA;    一旦百岁后，相与还北邙。&#xD;&#xA;    松柏为人伐，高坟互低昂；&#xD;&#xA;    颓基无遗主，游魂在何方？&#xD;&#xA;    荣华诚足贵，亦复可怜伤！" b="yqvO5dHUoaTE4rnFvsXK16OoxuTLxKOp" c="zNXUqMP3" d="zNXUqMP3vK8=" />
  <z32 a="仲蔚爱穷居，绕宅生蒿蓬。&#xD;&#xA;    翳然绝交游，赋诗颇能工。&#xD;&#xA;    举世无知者，止有一刘龚。&#xD;&#xA;    此士胡独然？实由罕所同。&#xD;&#xA;    介焉安其业，所乐非穷通。&#xD;&#xA;    人事固以拙，聊得长相从。" b="yqvO5dHUoaTTvca2yr/G38rXo6jG5MH5o6k=" c="zNXUqMP3" d="zNXUqMP3vK8=" />
  <z33 a="怅恨独策还，崎岖历榛曲。&#xD;&#xA;    山涧清且浅，遇以濯吾足。&#xD;&#xA;    漉我新熟酒，只鸡招近局。&#xD;&#xA;    日入室中暗，荆薪代明烛。&#xD;&#xA;    欢来苦夕短，已复至天旭。" b="yqvO5dHUoaS56dSwzO++087lytejqMbkzuWjqQ==" c="zNXUqMP3" d="zNXUqMP3vK8=" />
  <z34 a="我不践斯境，岁月好已积。&#xD;&#xA;    晨夕看山川，事事悉如昔。&#xD;&#xA;    微雨洗高林，清飙矫云翮。&#xD;&#xA;    眷彼品物存，义风都未隔。&#xD;&#xA;    伊余何为者，勉励从兹役？&#xD;&#xA;    一形似有制，素襟不可易。&#xD;&#xA;    园田日梦想，安得久离析？&#xD;&#xA;    终怀在归舟，谅哉宜霜柏！" b="yqvO5dHUoaTS0svIy+rI/dTCzqq9qM3+ss6+/Mq5try+rceuz6o=" c="zNXUqMP3" d="zNXUqMP3vK8=" />
  <z35 a="日暮天无云，春风扇微和。&#xD;&#xA;    佳人美清夜，达曙酣且歌。&#xD;&#xA;    歌竟长叹息，持此感人多。&#xD;&#xA;    皎皎云间月，灼灼叶中华，&#xD;&#xA;    岂无一时好，不久当如何？" b="yqvO5dHUoaTE4rnFvsXK16OoxuTG36Op" c="zNXUqMP3" d="zNXUqMP3vK8=" />
  <z36 a="久去山泽游，浪莽林野娱。&#xD;&#xA;    试携子侄辈，披榛步荒墟。&#xD;&#xA;    徘徊丘垅间，依依昔人居；&#xD;&#xA;    井灶有遗处，桑竹残朽株。&#xD;&#xA;    借问采薪者：“此人皆焉如？”&#xD;&#xA;    薪者向我言：“死没无复馀”。&#xD;&#xA;    一世异朝市，此语真不虚。&#xD;&#xA;    人生似幻化，终当归空无。" b="yqvO5dHUoaS56dSwzO++087lytejqMbky8SjqQ==" c="zNXUqMP3" d="zNXUqMP3vK8=" />
  <z37 a="荣叟老带索，欣然方弹琴；&#xD;&#xA;    原生纳决屦，清歌畅商音。&#xD;&#xA;    重华去我久，贫士世相寻。&#xD;&#xA;    弊襟不掩肘，藜羹常乏斟。&#xD;&#xA;    岂忘袭轻裘？苟得非所钦。&#xD;&#xA;    赐也徒能辩，乃不见吾心。" b="yqvO5dHUoaTTvca2yr/G38rXo6jG5Mj9o6k=" c="zNXUqMP3" d="zNXUqMP3vK8=" />
  <z38 a="万族各有托，孤云独无依。&#xD;&#xA;    暧暧空中灭，何时见馀晖？&#xD;&#xA;    朝霞开宿雾，众鸟相与飞；&#xD;&#xA;    迟迟出林翮，未夕复来归。&#xD;&#xA;    量力守故辙，岂不寒与饥？&#xD;&#xA;    知音苟不存，已矣何所悲！" b="yqvO5dHUoaTTvca2yr/G38rXo6jG5NK7o6k=" c="zNXUqMP3" d="zNXUqMP3vK8=" />
  <z39 a="悠悠我祖，爰自陶唐。邈为虞宾，历世重光。&#xD;&#xA;    御龙勤夏，豕韦翼商。穆穆司徒，厥族以昌。&#xD;&#xA;    纷纷战国，漠漠衰周，凤隐于林，幽人在丘。&#xD;&#xA;    逸虬绕云，奔鲸骇流。天集有汉，眷予愍侯。&#xD;&#xA;    于赫愍候，运当攀龙，抚剑风迈，显兹武功。&#xD;&#xA;    书誓山河，启土开封。亹亹丞相，允迪前踪。&#xD;&#xA;    浑浑长源，蔚蔚洪柯。群川载导，众条载罗。&#xD;&#xA;    时有语默，运因隆窊，在我中晋，业融长沙。&#xD;&#xA;    桓桓长沙，伊勋伊德。天子畴我，专征南国。&#xD;&#xA;    功遂辞归，临宠不忒。孰谓斯心，而近可得？&#xD;&#xA;    肃矣我祖，慎终如始。直方二台，惠和千里。&#xD;&#xA;    于皇仁考，淡焉虚止，寄迹风云，冥兹愠喜。&#xD;&#xA;    嗟余寡陋，瞻望弗及。顾惭华鬓，负影只立。&#xD;&#xA;    三千之罪，无后为急。我诚念哉，呱闻尔泣。&#xD;&#xA;    卜云嘉日，占亦良时。名汝曰俨，字汝求思。&#xD;&#xA;    温恭朝夕，念兹在兹。尚想孔伋，庶其企而！&#xD;&#xA;    厉夜生子，遽而求火。凡百有心，奚特于我。&#xD;&#xA;    既见其生，实欲其可。人亦有言，斯情无假。&#xD;&#xA;    日居月诸，渐免于孩。福不虚至，祸亦易来。&#xD;&#xA;    夙兴夜寐，愿尔斯才。尔之不才，亦已焉哉！" b="yqvLxNHUoaTD/NfT" c="zNXUqMP3" d="zNXUqMP3vK8=" />
  <z40 a="少时壮且厉，抚剑独行游。&#xD;&#xA;    谁言行游近？张掖至幽州。&#xD;&#xA;    饥食首阳薇，渴饮易水流。&#xD;&#xA;    不见相知人，惟见古时丘。&#xD;&#xA;    路边两高坟，伯牙与庄周。&#xD;&#xA;    此士难再得，吾行欲何求！" b="yqvO5dHUoaTE4rnFvsXK16OoxuSwy6Op" c="zNXUqMP3" d="zNXUqMP3vK8=" />
  <z41 a="易代随时，迷变则愚。介介若人，特为贞夫。德不百年，污我诗书。逝然不&#xD;&#xA;顾，被褐幽居。" b="1NPOxKGkwrO2/sjl" c="zNXUqMP3" d="zNXUqMP3vK8=" />
  <z42 a="居止次城邑，逍遥自闲止。&#xD;&#xA;    坐止高荫下，步止荜门里。&#xD;&#xA;    好味止园葵，大欢止稚子。&#xD;&#xA;    平生不止酒，止酒情无喜。&#xD;&#xA;    暮止不安寝，晨止不能起；&#xD;&#xA;    日日欲止之，营卫止不理。&#xD;&#xA;    徒知止不乐，未知止利己；&#xD;&#xA;    始觉止为善，今朝真止矣！&#xD;&#xA;    从此一止去，将止扶桑涘。&#xD;&#xA;    清颜止宿容，奚止千万祀。" b="yqvO5dHUoaTWub7G" c="zNXUqMP3" d="zNXUqMP3vK8=" />
  <z43 a="虚舟纵逸棹，回复遂无穷。&#xD;&#xA;    发岁始俯仰，星纪奄将中。&#xD;&#xA;    南窗罕悴物，北林荣且丰。&#xD;&#xA;    神渊写时雨，晨色奏景风。&#xD;&#xA;    既来孰不去，人理固有终。&#xD;&#xA;    居常待其尽，曲肱岂伤冲？&#xD;&#xA;    迁化或夷险，肆志无窊隆。&#xD;&#xA;    即事如已高，何必升华嵩！" b="yqvO5dHUoaTO5dTCtanX97rNtPfW97K+" c="zNXUqMP3" d="zNXUqMP3vK8=" />
  <z44 a="孟夏草木长，绕屋树扶疏。&#xD;&#xA;    众鸟欣有托，吾亦爱吾庐。&#xD;&#xA;    既耕亦已种，时还读我书。&#xD;&#xA;    穷巷隔深辙，颇回故人车。&#xD;&#xA;    欢然酌春酒，摘我园中蔬。&#xD;&#xA;    微雨从东来，好风与之俱。&#xD;&#xA;    泛览周王传，流观山海图。&#xD;&#xA;    俯仰终宇宙，不乐复何如？" b="yqvO5dHUoaS2waG2yb26o76tobfKrsj9ytejqMbk0rujqQ==" c="zNXUqMP3" d="zNXUqMP3vK8=" />
  <z45 a="遥遥从羁役，一心处两端。&#xD;&#xA;    掩泪泛东逝，顺流追时迁。&#xD;&#xA;    日没星与昴，势翳西山巅。&#xD;&#xA;    萧条隔天涯，惆怅念常餐。&#xD;&#xA;    慷慨思南归，路遐无由缘。&#xD;&#xA;    关梁难亏替，绝音寄斯篇。" b="yqvO5dHUoaTU08qryq62/srXo6jG5L7Fo6k=" c="zNXUqMP3" d="zNXUqMP3vK8=" />
  <z46 a="安贫守贱者，自古有黔娄。&#xD;&#xA;    好爵吾不荣，厚馈吾不酬。&#xD;&#xA;    一旦寿命尽，弊服仍不周。&#xD;&#xA;    岂不知其极？非道故无忧。&#xD;&#xA;    从来将千载，未复见斯俦。&#xD;&#xA;    朝与仁义生，夕死复何求！" b="yqvO5dHUoaTTvca2yr/G38rXo6jG5MvEo6k=" c="zNXUqMP3" d="zNXUqMP3vK8=" />
  <z47 a="粲粲三珠树，寄生赤水阴；&#xD;&#xA;    亭亭凌风桂，八干共成林。&#xD;&#xA;    灵凤抚云舞，神鸾调玉音，&#xD;&#xA;    虽非世上宝，爰得王母心。" b="yqvO5dHUoaS2waG2yb26o76tobfKrsj9ytejqMbkxt+jqQ==" c="zNXUqMP3" d="zNXUqMP3vK8=" />
  <z48 a="有客有客，爰来爰止，秉直司聪，于惠百里。&#xD;&#xA;    餐胜如归，聆善若始。&#xD;&#xA;    匪惟谐也，屡有良游。载言载眺，以写我忧。&#xD;&#xA;    放欢一遇，既醉还休。实欣心期，方从我游。" b="yqvLxNHUoaSz6rahsvHJow==" c="zNXUqMP3" d="zNXUqMP3vK8=" />
  <z49 a="丈夫志四海，我愿不知老。&#xD;&#xA;    亲戚共一处，子孙还相保。&#xD;&#xA;    觞弦肆朝日，樽中酒不燥。&#xD;&#xA;    缓带尽欢娱，起晚眠常早。&#xD;&#xA;    孰若当世士，冰炭满怀抱。&#xD;&#xA;    百年归丘垄，用此空名道！" b="yqvO5dHUoaTU08qryq62/srXo6jG5MvEo6k=" c="zNXUqMP3" d="zNXUqMP3vK8=" />
  <z50 a="贵贱贤愚，莫不营营以惜生，斯甚惑焉。故极陈形影之苦，言神辨自然以释&#xD;&#xA;之。好事君子，共取其心焉。" b="yqvO5dHUoaTQztOwyfE=" c="zNXUqMP3" d="zNXUqMP3vK8=" />
  <z51 a="迢递槐江岭，是谓玄圃丘。&#xD;&#xA;    西南望昆墟，光气难与俦。&#xD;&#xA;    亭亭明玕照，落落清瑶流。&#xD;&#xA;    恨不及周穆，托乘一来游。" b="yqvO5dHUoaS2waG2yb26o76tobfKrsj9ytejqMbkyP2jqQ==" c="zNXUqMP3" d="zNXUqMP3vK8=" />
  <z52 a="苍苍谷中树，冬夏常如兹。&#xD;&#xA;    年年见霜雪，谁谓不知时？&#xD;&#xA;    厌闻世上语，结友到临淄。&#xD;&#xA;    稷下多谈士，指彼决吾疑。&#xD;&#xA;    装束既有日，已与家人辞。&#xD;&#xA;    行行停出门，还坐更自思。&#xD;&#xA;    不怨道里长，但畏人我欺。&#xD;&#xA;    万一不合意，永为世笑之。&#xD;&#xA;    伊怀难具道，为君作此诗。" b="yqvO5dHUoaTE4rnFvsXK16OoxuTB+aOp" c="zNXUqMP3" d="zNXUqMP3vK8=" />
  <z53 a="在昔无酒饮，今但湛空觞。&#xD;&#xA;    春醪生浮蚁，何时更能尝？&#xD;&#xA;    肴案盈我前，亲旧哭我傍。&#xD;&#xA;    欲语口无音，欲视眼无光。&#xD;&#xA;    昔在高堂寝，今宿荒草乡。&#xD;&#xA;    一朝出门去，归来良未央。" b="yqvO5dHUoaTE4s3suOi0x8j9ytejqMbktv6jqQ==" c="zNXUqMP3" d="zNXUqMP3vK8=" />
  <z54 a="昔在黄子廉，弹冠佐名州。&#xD;&#xA;    一朝辞吏归，清贫略难俦。&#xD;&#xA;    年饥感仁妻，泣涕向我流。&#xD;&#xA;    丈夫虽有志，固为儿女忧。&#xD;&#xA;    惠孙一晤叹，腆赠竟莫酬。&#xD;&#xA;    谁云固穷难？邈哉此前修。" b="yqvO5dHUoaTTvca2yr/G38rXo6jG5Mbfo6k=" c="zNXUqMP3" d="zNXUqMP3vK8=" />
  <z55 a="忆我少壮时，无乐自欣豫。&#xD;&#xA;    猛志逸四海，骞翮思远翥。&#xD;&#xA;    荏苒岁月颓，此心稍已去。&#xD;&#xA;    值欢无复娱，每每多忧虑。&#xD;&#xA;    气力渐衰损，转觉日不如。&#xD;&#xA;    壑舟无须臾，引我不得住。&#xD;&#xA;    前途当几许？未知止泊处。&#xD;&#xA;    古人惜寸阴，念此使人惧。" b="yqvO5dHUoaTU08qryq62/srXo6jG5M7lo6k=" c="zNXUqMP3" d="zNXUqMP3vK8=" />
  <z56 a="凄厉岁云暮，拥褐曝前轩。&#xD;&#xA;    南圃无遗秀，枯条盈北园。&#xD;&#xA;    倾壶绝馀沥，窥灶不见烟；&#xD;&#xA;    诗书塞座外，日昃不遑研。&#xD;&#xA;    闲居非陈厄，窃有愠见言。&#xD;&#xA;    何以慰吾怀？赖古多此贤。" b="yqvO5dHUoaTTvca2yr/G38rXo6jG5Lb+o6k=" c="zNXUqMP3" d="zNXUqMP3vK8=" />
  <z57 a="丰狐隐穴，以文自残。君子失时，白首抱关。巧行居灾，忮辩召患。哀矣韩&#xD;&#xA;生，竟死《说难》。" b="1NPOxKGkuqu3xw==" c="zNXUqMP3" d="zNXUqMP3vK8=" />
  <z58 a="告俨、俟、份、佚、佟：&#xD;&#xA;    天地赋命，生必有死。自古贤圣，谁能独免？子夏有言：“死生有命，富贵&#xD;&#xA;在天。”四友之人，亲受音旨。发斯谈者，将非穷达不可妄求，寿夭永无外请故&#xD;&#xA;耶？&#xD;&#xA;    吾年过五十，少而穷苦。每以家弊，东西游走。性刚才拙，与物多忤。自量&#xD;&#xA;为己，必贻俗患，僶俛辞世，使汝等幼而饥寒。余尝感孺仲贤妻之言，败絮&#xD;&#xA;自拥，何惭儿子。此既一事矣。但恨邻靡二仲，室无莱妇，抱兹苦心，良独内愧。&#xD;&#xA;少学琴书，偶爱闲静，开卷有得，便欣然忘食。见树木交荫，时鸟变声，亦复欢&#xD;&#xA;然有喜。常言五六月中，北窗下卧，遇凉风暂至，自谓是羲皇上人。意浅识罕，&#xD;&#xA;谓斯言可保，日月遂往，机巧好疏，缅求在昔，眇然如何。&#xD;&#xA;    疾患以来，渐就衰损。亲旧不遗，每以药石见救，自恐大分将有限也。汝辈&#xD;&#xA;稚小家贫，每役柴水之劳，何时可免？念之在心，若何可言。然汝等虽不同生，&#xD;&#xA;当思四海皆兄弟之义。鲍叔、管仲，分财无猜；归生、伍举，班荆道旧，遂能以&#xD;&#xA;败为成，因丧立功。他人尚尔，况同父之人哉！颍川韩元长，汉末名士，身处卿&#xD;&#xA;佐，七十而终，兄弟同居，至于没齿。济北汜稚春，晋时操行人也，七世同财，&#xD;&#xA;家人无怨色。《诗》曰：“高山仰止，景行行止。”虽不能尔，至心尚之。汝其&#xD;&#xA;慎哉！吾复何言。" b="yui8wM7EoaTT69fT2bK1yMro" c="zNXUqMP3" d="zNXUqMP3vK8=" />
  <z59 a="风雪送馀运，无妨时已和。&#xD;&#xA;    梅柳夹门植，一条有佳花。&#xD;&#xA;    我唱尔言得，酒中适何多！&#xD;&#xA;    未能明多少，章山有奇歌。" b="yqvO5dHUoaTAr8jV" c="zNXUqMP3" d="zNXUqMP3vK8=" />
  <z60 a="弱龄寄事外，委怀在琴书。&#xD;&#xA;    被褐欣自得，屡空常晏如。&#xD;&#xA;    时来苟冥会，宛辔憩通衢。&#xD;&#xA;    投策命晨装，暂与园田疏。&#xD;&#xA;    眇眇孤舟逝，绵绵归思纡。&#xD;&#xA;    我行岂不遥，登降千里馀。&#xD;&#xA;    目倦川途异，心念山泽居。&#xD;&#xA;    望云惭高鸟，临水愧游鱼。&#xD;&#xA;    真想初在襟，谁谓形迹拘？&#xD;&#xA;    聊且凭化迁，终返班生庐。" b="yqvO5dHUoaTKvNf31fK+/LLOvvy+rcf6sKI=" c="zNXUqMP3" d="zNXUqMP3vK8=" />
  <z61 a="弹冠乘通津，但惧时我遗；&#xD;&#xA;    服勤尽岁月，常恐功愈微。&#xD;&#xA;    忠情谬获露，遂为君所私。&#xD;&#xA;    出则陪文舆，入必侍丹帷；&#xD;&#xA;    箴规向已从，计议初无亏。&#xD;&#xA;    一朝长逝后，愿言同此归。&#xD;&#xA;    厚恩因难忘，君命安可违？&#xD;&#xA;    临穴罔惟疑，投义志攸希。&#xD;&#xA;    荆棘笼高坟，黄鸟声正悲。&#xD;&#xA;    良人不可赎，泫然沾我衣。" b="yqvO5dHUoaTTvcj9wbw=" c="zNXUqMP3" d="zNXUqMP3vK8=" />
  <z62 a="鸣雁乘风飞，去去当何极。&#xD;&#xA;    念彼穷居士，如何不叹息。（渊明）&#xD;&#xA;    虽欲腾九万，扶摇竟何力！&#xD;&#xA;    远招王子乔，云驾庶可饬。（愔之）&#xD;&#xA;    顾侣正徘徊，离离翔天侧。&#xD;&#xA;    霜露岂不切，务从忘爱翼。（循之）&#xD;&#xA;    高柯濯条干，远眺同天色。&#xD;&#xA;    思绝庆未看，徒使生迷惑。（渊明）" b="yqvO5dHUoaTBqr7k" c="zNXUqMP3" d="zNXUqMP3vK8=" />
  <z63 a="天地长不没，山川无改时；&#xD;&#xA;    草木得常理，霜露荣悴之。&#xD;&#xA;    谓人最灵智，独复不如兹！&#xD;&#xA;    适见在世中，奄去靡归期。&#xD;&#xA;    奚觉无一人，亲识岂相思！&#xD;&#xA;    但馀平生物，举目情凄洏。&#xD;&#xA;    我无腾化术，必尔不复疑。&#xD;&#xA;    愿君取吾言，得酒莫苟辞。" b="yqvO5dHUoaTQztT507A=" c="zNXUqMP3" d="zNXUqMP3vK8=" />
  <z64 a="进德修业，将以及时。如彼稷契，孰不愿之？嗟乎二贤，逢世多疑。候瞻写&#xD;&#xA;志，感鵩献辞。" b="1NPOxKGkx/y81g==" c="zNXUqMP3" d="zNXUqMP3vK8=" />
  <z65 a="秋日凄且厉，百卉具已腓。&#xD;&#xA;    爰以履霜节，登高饯将归。&#xD;&#xA;    寒气冒山泽，游云倏无依。&#xD;&#xA;    洲渚四缅邈，风水互乖违。&#xD;&#xA;    瞻夕欣良宴，离言聿云悲。&#xD;&#xA;    晨鸟暮来还，悬车敛馀辉。&#xD;&#xA;    逝止判殊路，旋驾怅迟迟。&#xD;&#xA;    目送回舟远，情随万化遗。" b="yqvO5dHUoaTT2s31uKe+/Nf5y82/zQ==" c="zNXUqMP3" d="zNXUqMP3vK8=" />
  <z66 a="夸父诞宏志，乃与日竞走。&#xD;&#xA;    俱至虞渊下，似若无胜负。&#xD;&#xA;    神力既殊妙，倾河焉足有？&#xD;&#xA;    余迹寄邓林，功竟在身后。" b="yqvO5dHUoaS2waG2yb26o76tobfKrsj9ytejqMbkvsWjqQ==" c="zNXUqMP3" d="zNXUqMP3vK8=" />
  <z67 a="丹木生何许？乃在峚山阳；&#xD;&#xA;    黄花复朱实，食之寿命长。&#xD;&#xA;    白玉凝素液，瑾瑜发奇光。&#xD;&#xA;    岂伊君子宝，见重我轩黄。" b="yqvO5dHUoaS2waG2yb26o76tobfKrsj9ytejqMbky8SjqQ==" c="zNXUqMP3" d="zNXUqMP3vK8=" />
  <z68 a="先生不知何许人也，亦不详其姓字。宅边有五柳树，因以为号焉。闲靖少言，&#xD;&#xA;不慕荣利。好读书，不求甚解，每有会意，便欣然忘食。性嗜酒，家贫不能常得。&#xD;&#xA;亲旧知其如此，或置酒而招之。造饮辄尽，期在必醉。既醉而退，曾不吝情去留。&#xD;&#xA;环堵萧然，不蔽风日；短褐穿结，箪瓢屡空；晏如也。常著文章自娱，颇示己志。&#xD;&#xA;忘怀得失，以此自终。&#xD;&#xA;    赞曰：&#xD;&#xA;    黔娄有言：“不戚戚于贫贱，不汲汲于富贵。”其言兹若人之俦乎？酬觞赋&#xD;&#xA;诗，以乐其志。无怀氏之民欤？葛天氏之民欤？" b="1NPOxKGkzuXB+M/Iyfq0qw==" c="zNXUqMP3" d="zNXUqMP3vK8=" />
  <z69 a="闲居执荡志，时驶不可稽。&#xD;&#xA;    驱役无停息，轩裳逝东崖。&#xD;&#xA;    沉阴拟薰麝，寒气激我怀。&#xD;&#xA;    岁月有常御，我来淹已弥。&#xD;&#xA;    慷慨忆绸缪，此情久已离。&#xD;&#xA;    荏苒经十载，暂为人所羁。&#xD;&#xA;    庭宇翳馀木，倏忽日月亏。" b="yqvO5dHUoaTU08qryq62/srXo6jG5Mquo6k=" c="zNXUqMP3" d="zNXUqMP3vK8=" />
  <z70 a="荒草何茫茫，白杨亦萧萧！&#xD;&#xA;    严霜九月中，送我出远郊。&#xD;&#xA;    四面无人居，高坟正嶕峣。&#xD;&#xA;    马为仰天鸣，风为自萧条。&#xD;&#xA;    幽室一已闭，千年不复朝。&#xD;&#xA;    千年不复朝，贤达无奈何！&#xD;&#xA;    向来相送人，各自还其家。&#xD;&#xA;    亲戚或馀悲，他人亦已歌。&#xD;&#xA;    死去何所道，托体同山阿。" b="yqvO5dHUoaTE4s3suOi0x8j9ytejqMbkyP2jqQ==" c="zNXUqMP3" d="zNXUqMP3vK8=" />
  <z71 a="闲居三十载，遂与尘事冥。&#xD;&#xA;    诗书敦宿好，林园无俗情。&#xD;&#xA;    如何舍此去，遥遥至南荆！&#xD;&#xA;    叩枻新秋月，临流别友生。&#xD;&#xA;    凉风起将夕，夜景湛虚明。&#xD;&#xA;    昭昭天宇阔，皛皛川上平。&#xD;&#xA;    怀役不遑寐，中宵尚孤征。&#xD;&#xA;    商歌非吾事，依依在耦耕。&#xD;&#xA;    投冠旋旧墟，不为好爵萦。&#xD;&#xA;    养真衡茅下，庶以善自名。" b="yqvO5dHUoaTQwbPzy+rG39TCuLC82bu5va3B6tK50NDNvr/a" c="zNXUqMP3" d="zNXUqMP3vK8=" />
  <z72 a="巨猾肆威暴，钦掞违帝旨。&#xD;&#xA;    &lt;穴契&gt;窳强能变，祖江遂独死。&#xD;&#xA;    明明上天鉴，为恶不可履。&#xD;&#xA;    长枯固已剧，蒨鹗岂足恃！" b="yqvO5dHUoaS2waG2yb26o76tobfKrsj9ytejqMbkyq7Su6Op" c="zNXUqMP3" d="zNXUqMP3vK8=" />
  <z73 a="大象转四时，功成者自去。&#xD;&#xA;    借问衰周来，几人得其趣？&#xD;&#xA;    游目汉廷中，二疏复此举。&#xD;&#xA;    高啸返旧居，长揖储君傅。&#xD;&#xA;    饯送倾皇朝，华轩盈道路。&#xD;&#xA;    离别情所悲，余荣何足顾！&#xD;&#xA;    事胜感行人，贤哉岂常誉？&#xD;&#xA;    厌厌闾里欢，所营非近务。&#xD;&#xA;    促席延故老，挥觞道平素。&#xD;&#xA;    问金终寄心，清言晓未悟。&#xD;&#xA;    放意乐馀年，遑恤身后虑。&#xD;&#xA;    谁云其人亡，久而道弥著。" b="yqvO5dHUoaTTvbb+yug=" c="zNXUqMP3" d="zNXUqMP3vK8=" />
  <z75 a="鸱瑽见城邑，其国有放士。&#xD;&#xA;    念彼怀王世，当时数来止。&#xD;&#xA;    青丘有奇鸟，自言独见尔。&#xD;&#xA;    本为迷者生，不以喻君子。" b="yqvO5dHUoaS2waG2yb26o76tobfKrsj9ytejqMbkyq62/qOp" c="zNXUqMP3" d="zNXUqMP3vK8=" />
  <z76 a="玉台凌霞秀，王母怡妙颜。&#xD;&#xA;    天地共俱生，不知几何年。&#xD;&#xA;    灵化无穷已，馆宇非一山。&#xD;&#xA;    高酣发新谣，宁效俗中言！" b="yqvO5dHUoaS2waG2yb26o76tobfKrsj9ytejqMbktv6jqQ==" c="zNXUqMP3" d="zNXUqMP3vK8=" />
  <z77 a="逍遥芜皋上，杳然望扶木。&#xD;&#xA;    洪柯百万寻，森散覆旸谷。&#xD;&#xA;    灵人侍丹池，朝朝为日浴。&#xD;&#xA;    神景一登天，何幽不见烛。" b="yqvO5dHUoaS2waG2yb26o76tobfKrsj9ytejqMbkwfmjqQ==" c="zNXUqMP3" d="zNXUqMP3vK8=" />
  <z80 a="去乡之感，犹有迟迟。矧伊代谢，触物皆非。哀哀箕子，云胡能夷！狡童之&#xD;&#xA;歌，凄矣其悲。" b="1NPOxKGku/7X0w==" c="zNXUqMP3" d="zNXUqMP3vK8=" />
  <z81 a="精卫衔微木，将以填沧海；&#xD;&#xA;    刑天舞干戚，猛志故常在。&#xD;&#xA;    同物既无虑，化去不复悔。&#xD;&#xA;    徒设在昔心，良晨讵可待？" b="yqvO5dHUoaS2waG2yb26o76tobfKrsj9ytejqMbkyq6jqQ==" c="zNXUqMP3" d="zNXUqMP3vK8=" />
  <z82 a="运生会归尽，终古谓之然。&#xD;&#xA;    世间有松乔，于今定何间？&#xD;&#xA;    故老赠余酒，乃言饮得仙；&#xD;&#xA;    试酌百情远，重觞忽忘天。&#xD;&#xA;    天岂去此哉！任真无所先。&#xD;&#xA;    云鹤有奇翼，八表须臾还。&#xD;&#xA;    自我抱兹独，僶俛四十年。&#xD;&#xA;    形骸久已化，心在复何言。" b="yqvO5dHUoaTBrNPqtsDS+w==" c="zNXUqMP3" d="zNXUqMP3vK8=" />
  <z74 a="〔辛丑正月五日，天气澄和，风物闲美。与二三邻曲，同游斜川。临长流，&#xD;&#xA;望曾城，鲂鲤跃鳞于将夕，水鸥乘和以翻飞。彼南阜者，名实旧矣，不复乃为嗟&#xD;&#xA;叹。若夫曾城，傍无依接，独秀中皋，遥想灵山，有爱嘉名。欣对不足，率尔赋&#xD;&#xA;诗。悲日月之遂往，悼吾年之不留。各疏年纪乡里，以记其时日。〕&#xD;&#xA;    开岁倏五日，吾生行归休。&#xD;&#xA;    念之动中怀，及辰为兹游。&#xD;&#xA;    气和天惟澄，班坐依远流；&#xD;&#xA;    弱湍驰文鲂，闲谷矫鸣鸥。&#xD;&#xA;    迥泽散游目，缅然睇曾丘。&#xD;&#xA;    虽微九重秀，顾瞻无匹俦。&#xD;&#xA;    提壶接宾侣，引满更献酬。&#xD;&#xA;    未知从今去，当复如此不？&#xD;&#xA;    中觞纵遥情，忘彼千载忧。&#xD;&#xA;    且极今朝乐，明日非所求。" b="yqvO5dHUoaTTztCxtKg=" c="zNXUqMP3" d="zNXUqMP3vK8=" />
  <z78 a="岁惟丁卯，律中无射。天寒夜长，风气萧索。鸿雁于征，草木黄落。陶子将&#xD;&#xA;辞逆旅之馆，永归于本宅。故人凄其相悲，同祖行于今夕。羞以嘉蔬，荐以清酌，&#xD;&#xA;候颜已冥，聆音愈漠。呜呼哀哉！&#xD;&#xA;    茫茫大块，悠悠高旻。是生万物，余得为人。自余为人，逢运之贫。箪瓢屡&#xD;&#xA;罄，絺绤冬陈。含欢谷汲，行歌负薪。翳翳柴门，事我宵晨。春秋代谢，有务中&#xD;&#xA;园。载耘载耔，乃育乃繁。欣以素牍，和以七弦。冬曝其日，夏濯其泉。勤靡余&#xD;&#xA;劳，心有常闲。乐天委分，以至百年。&#xD;&#xA;    惟此百年，夫人爱之。惧彼无成，愒日惜时。存为世珍，没亦见思。嗟我&#xD;&#xA;独迈，曾是异兹。宠非己荣，涅岂吾缁。捽兀穷庐，酣饮赋诗。识运知命，畴能&#xD;&#xA;罔眷。余今斯化，可以无恨。寿涉百龄，身慕肥遁，从老得终，奚所复恋！寒暑&#xD;&#xA;逾迈，亡既异存。外姻晨来，良友宵奔。葬之中野，以安其魂。&#xD;&#xA;    窅窅我行，萧萧墓门。奢侈宋臣，俭笑王孙。廓兮已灭，慨焉已遐，不封不&#xD;&#xA;树，日月遂过。匪贵前誉，孰重后歌。人生实难，死如之何！呜呼哀哉！" b="yui8wM7EoaTX1LzAzsQ=" c="zNXUqMP3" d="zNXUqMP3vK8=" />
  <z79 a="岁在辛亥，月惟仲秋，旬有九日，从弟敬远，卜辰云窆，永宁后土。感平生&#xD;&#xA;之游处，悲一往之不返。情恻恻以摧心，泪愍愍而盈眼。乃以园果时醪，祖其将&#xD;&#xA;行。呜呼哀哉！&#xD;&#xA;    於铄吾弟，有操有概；孝发幼龄，友自天爱。少思寡欲，靡执靡介；后己先&#xD;&#xA;人，临财思惠。心遗得失，情不依世；其色能温，其言则厉；乐胜朋高，好是文&#xD;&#xA;艺。遥遥帝乡，爰感奇心；绝粒委务，考槃山阴。淙淙悬溜，暧暧荒林，晨采上&#xD;&#xA;药，夕闲素琴。曰仁者寿，窃独信之；如何斯言，徒能见欺！年甫过立，奄与世&#xD;&#xA;辞，长归蒿里，邈无还期。惟我与尔，匪但亲友，父则同生，母则从母。相及龆&#xD;&#xA;齿，并罹偏咎，斯情实深，斯爱实厚。念畴昔日，同房之欢，冬无缊褐，夏渴瓢&#xD;&#xA;箪；相将以道，相开以颜。岂不多乏，忽忘饥寒。余尝学仕，缠绵人事，流浪无&#xD;&#xA;成，惧负素志。敛策归来，尔知我意，常愿携手，置彼众议。每忆有秋，我将其&#xD;&#xA;刈，与汝偕行，舫舟同济。三宿水滨，乐饮川界，静月澄高，温风始逝。抚杯而&#xD;&#xA;言，物久人脆，奈何吾弟，先我离世！&#xD;&#xA;    事不可寻，思亦何极，日徂月流，寒暑代息。死生异方，存亡有域，候晨永&#xD;&#xA;归，指途载陟。呱呱遗稚，未能正言；哀哀嫠人，礼仪孔闲。庭树如故，斋宇廓&#xD;&#xA;然。孰云敬远，何时复还！&#xD;&#xA;    余惟人斯，昧兹近情，蓍龟有吉，制我祖行。望旐翩翩，执笔涕盈，神其有&#xD;&#xA;知，昭余中诚。呜呼哀哉！" b="yui8wM7EoaS8wLTTtdy+tNS2zsQ=" c="zNXUqMP3" d="zNXUqMP3vK8=" />
  <z83 a="日月不肯迟，四时相催迫；&#xD;&#xA;    寒风拂枯条，落叶掩长陌。&#xD;&#xA;    弱质与运颓，玄鬓早已白；&#xD;&#xA;    素标插人头，前途渐就窄。&#xD;&#xA;    家为逆旅舍，我如当去客；&#xD;&#xA;    去去欲何之？南山有旧宅。" b="yqvO5dHUoaTU08qryq62/srXo6jG5Mbfo6k=" c="zNXUqMP3" d="zNXUqMP3vK8=" />
  <z84 a="代耕本非望，所业在田桑。&#xD;&#xA;    躬亲未曾替，寒馁常糟糠。&#xD;&#xA;    岂期过满腹，但愿饱粳粮。&#xD;&#xA;    御冬足大布，粗絺以应阳。&#xD;&#xA;    正尔不能得，哀哉亦可伤！&#xD;&#xA;    人皆尽获宜，拙生失其方。&#xD;&#xA;    理也可奈何，且为陶一觞！" b="yqvO5dHUoaTU08qryq62/srXo6jG5LDLo6k=" c="zNXUqMP3" d="zNXUqMP3vK8=" />
  <z85 a="〔左军羊长史，衔使秦川，作此与之。〕&#xD;&#xA;    愚生三季后，慨然念黄虞。&#xD;&#xA;    得知千载外，正赖古人书。&#xD;&#xA;    贤圣留馀迹，事事在中都。&#xD;&#xA;    岂忘游心目，关河不可逾。&#xD;&#xA;    九域甫已一，逝将理舟舆。&#xD;&#xA;    闻君当先迈，负疴不获俱。&#xD;&#xA;    路若经商山，为我少踌躇，&#xD;&#xA;    多谢绮与角，精爽今何如？&#xD;&#xA;    紫芝谁复采，深谷久应芜，&#xD;&#xA;    驷马无贳患，贫贱有交娱。&#xD;&#xA;    清谣结心曲，人乖运见疏。&#xD;&#xA;    拥怀累代下，言尽意不舒。" b="yqvO5dHUoaTU+dHys6TKtw==" c="zNXUqMP3" d="zNXUqMP3vK8=" />
  <z86 a="袁安困积雪，邈然不可干；&#xD;&#xA;    阮公见钱入，即日弃其官。&#xD;&#xA;    刍藁有常温，采莒足朝餐。&#xD;&#xA;    岂不实辛苦？所惧非饥寒。&#xD;&#xA;    贫富常交战，道胜无戚颜。&#xD;&#xA;    至德冠邦闾，清节映西关。" b="yqvO5dHUoaTTvca2yr/G38rXo6jG5M7lo6k=" c="zNXUqMP3" d="zNXUqMP3vK8=" />
  <z87 a="人生无根蒂，飘如陌上尘。&#xD;&#xA;    分散逐风转，此已非常身。&#xD;&#xA;    落地为兄弟，何必骨肉亲！&#xD;&#xA;    得欢当作乐，斗酒聚比邻。&#xD;&#xA;    盛年不重来，一日难再晨；&#xD;&#xA;    及时当勉励，岁月不待人。" b="yqvO5dHUoaTU08qryq62/srXo6jG5NK7o6k=" c="zNXUqMP3" d="zNXUqMP3vK8=" />
  <z88 a="荣华难久居，盛衰不可量。&#xD;&#xA;    昔为三春蕖，今作秋莲房。&#xD;&#xA;    严霜结野草，枯悴未遽央。&#xD;&#xA;    日月有环周，我去不再阳。&#xD;&#xA;    眷眷往昔时，忆此断人肠。" b="yqvO5dHUoaTU08qryq62/srXo6jG5Mj9o6k=" c="zNXUqMP3" d="zNXUqMP3vK8=" />
  <z89 a="野外罕人事，穷巷寡轮鞅；&#xD;&#xA;    白日掩荆扉，虚室绝尘想。&#xD;&#xA;    时复墟曲中，披草共来往；&#xD;&#xA;    相见无杂言，但道桑麻长。&#xD;&#xA;    桑麻日已长，我土日已广，&#xD;&#xA;    常恐霜霰至，零落同草莽。" b="yqvO5dHUoaS56dSwzO++087lytejqMbktv6jqQ==" c="zNXUqMP3" d="zNXUqMP3vK8=" />
  <z90 a="自古皆有没，何人得灵长？&#xD;&#xA;    不死复不老，万岁如平常。&#xD;&#xA;    赤泉给我饮，员丘足我粮。&#xD;&#xA;    方与三辰游，寿考岂渠央！" b="yqvO5dHUoaS2waG2yb26o76tobfKrsj9ytejqMbksMujqQ==" c="zNXUqMP3" d="zNXUqMP3vK8=" />
  <z91 a="燕丹善养士，志在报强嬴。&#xD;&#xA;    招集百夫良，岁暮得荆卿。&#xD;&#xA;    君子死知己，提剑出燕京；&#xD;&#xA;    素骥鸣广陌，慷慨送我行。&#xD;&#xA;    雄发指危冠，猛气充长缨。&#xD;&#xA;    饮饯易水上，四座列群英。&#xD;&#xA;    渐离击悲筑，宋意唱高声。&#xD;&#xA;    萧萧哀风逝，淡淡寒波生。&#xD;&#xA;    商音更流涕，羽奏壮士惊。&#xD;&#xA;    心知去不归，且有后世名。&#xD;&#xA;    登车何时顾，飞盖入秦庭。&#xD;&#xA;    凌厉越万里，逶迤过千城。&#xD;&#xA;    图穷事自至，豪主正怔营。&#xD;&#xA;    惜哉剑术疏，奇功遂不成！&#xD;&#xA;    其人虽已没，千载有馀情。" b="yqvO5dHUoaTTvb6j6fA=" c="zNXUqMP3" d="zNXUqMP3vK8=" />
  <z92 a="荣荣窗下兰，密密堂前柳。&#xD;&#xA;    初与君别时，不谓行当久。&#xD;&#xA;    出门万里客，中道逢嘉友，&#xD;&#xA;    未言心先醉，不在接杯酒。&#xD;&#xA;    兰枯柳亦衰，遂令此言负。&#xD;&#xA;    多谢诸少年，相知不忠厚；&#xD;&#xA;    意气倾人命，离隔复何有。" b="yqvO5dHUoaTE4rnFvsXK16OoxuTSu6Op" c="zNXUqMP3" d="zNXUqMP3vK8=" />
  <z93 a="东方有一士，被服常不完。&#xD;&#xA;    三旬九遇食，十年著一冠。&#xD;&#xA;    辛苦无此比，常有好容颜。&#xD;&#xA;    我欲观其人，晨去越河关。&#xD;&#xA;    青松夹路生，白云宿檐端。&#xD;&#xA;    知我故来意，取琴为我弹。&#xD;&#xA;    上弦惊《别鹤》，下弦操《孤鸾》。&#xD;&#xA;    愿留就君住，从今至岁寒。" b="yqvO5dHUoaTE4rnFvsXK16OoxuTO5aOp" c="zNXUqMP3" d="zNXUqMP3vK8=" />
  <z94 a="晋太元中，武陵人捕鱼为业。缘溪行，忘路之远近。忽逢桃花林，夹岸数百&#xD;&#xA;步，中无杂树，芳草鲜美，落英缤纷。渔人甚异之。复前行，欲穷其林。&#xD;&#xA;    林尽水源，便得一山。山有小口，仿佛若有光，便舍船，从口入。初极狭，&#xD;&#xA;才通人。复行数十步，豁然开朗。土地平旷，屋舍俨然，有良田、美池、桑竹之&#xD;&#xA;属。阡陌交通，鸡犬相闻。其中往来种作，男女衣着，悉如外人；黄发垂髫，并&#xD;&#xA;怡然自乐。&#xD;&#xA;    见渔人，乃大惊，问所从来。具答之。便要还家，设酒杀鸡作食。村中闻有&#xD;&#xA;此人，咸来问讯。自云先世避秦时乱，率妻子邑人来此绝境，不复出焉，遂与外&#xD;&#xA;人间隔。问今是何世，乃不知有汉，无论魏晋。此人一一为具言所闻，皆叹惋。&#xD;&#xA;余人各复延至其家，皆出酒食。停数日，辞去。此中人语云：“不足为外人道也。”&#xD;&#xA;    既出，得其船，便扶向路，处处志之。及郡下，诣太守，说如此。太守即遣&#xD;&#xA;人随其往，寻向所志，遂迷，不复得路。&#xD;&#xA;    南阳刘子骥，高尚士也，闻之，欣然规往。未果，寻病终。后遂无问津者。&#xD;&#xA;    嬴氏乱天纪，贤者避其世。&#xD;&#xA;    黄绮之商山，伊人亦云逝。&#xD;&#xA;    往迹浸复湮，来径遂芜废。&#xD;&#xA;    相命肆农耕，日入从所憩。&#xD;&#xA;    桑竹垂馀荫，菽稷随时艺。&#xD;&#xA;    春蚕收长丝，秋熟靡王税。&#xD;&#xA;    荒路暧交通，鸡犬互鸣吠。&#xD;&#xA;    俎豆犹古法，衣裳无新制。&#xD;&#xA;    童孺纵行歌，斑白欢游诣。&#xD;&#xA;    草荣识节和，木衰知风厉。&#xD;&#xA;    虽无纪历志，四时自成岁。&#xD;&#xA;    怡然有馀乐，于何劳智慧？&#xD;&#xA;    奇踪隐五百，一朝敞神界。&#xD;&#xA;    淳薄既异源，旋复还幽蔽。&#xD;&#xA;    借问游方士，焉测尘嚣外？&#xD;&#xA;    愿言蹑轻风，高举寻吾契。" b="1NPOxKGkzNK7qNS0vMejqLKiyqujqQ==" c="zNXUqMP3" d="zNXUqMP3vK8=" />
  <z95 a="昔闻长者言，掩耳每不喜。&#xD;&#xA;    奈何五十年，忽已亲此事。&#xD;&#xA;    求我盛年欢，一毫无复意。&#xD;&#xA;    去去转欲远，此生岂再值。&#xD;&#xA;    倾家时作乐，竟此岁月驶。&#xD;&#xA;    有子不留金，何用身后置！" b="yqvO5dHUoaTU08qryq62/srXo6jG5MH5o6k=" c="zNXUqMP3" d="zNXUqMP3vK8=" />
  <z96 a="畴昔家上京，六载去还归。&#xD;&#xA;    今日始复来，侧怆多所悲。&#xD;&#xA;    阡陌不移旧，邑屋或时非。&#xD;&#xA;    履历周故居，邻老罕复遗。&#xD;&#xA;    步步寻往迹，有处特依依。&#xD;&#xA;    流幻百年中，寒暑日相推。&#xD;&#xA;    常恐大化尽，气力不及衰。&#xD;&#xA;    拨置且莫念，一觞聊可挥。" b="yqvO5dHUoaS7ub7JvtM=" c="zNXUqMP3" d="zNXUqMP3vK8=" />
  <z97 a="穷居寡人用，时忘四运周。&#xD;&#xA;    榈庭多落叶，慨然已知秋。&#xD;&#xA;    新葵郁北牖，嘉穗养南畴。&#xD;&#xA;    今我不为乐，知有来岁不？&#xD;&#xA;    命室携童弱，良日登远游。" b="yqvO5dHUoaSz6sH1svHJow==" c="zNXUqMP3" d="zNXUqMP3vK8=" />
  <z98 a="负疴颓檐下，终日无一欣。&#xD;&#xA;    药石有时闲，念我意中人。&#xD;&#xA;    相去不寻常，道路邈何因？&#xD;&#xA;    周生述孔业，祖谢响然臻。&#xD;&#xA;    道丧向千载，今朝复斯闻。&#xD;&#xA;    马队非讲肆，校书亦已勤。&#xD;&#xA;    老夫有所爱，思与尔为邻；&#xD;&#xA;    愿言诲诸子，从我颖水滨。" b="yqvO5dHUoaTKvtbc0PjWrtfmxvPQu76w0sTI/cDJ" c="zNXUqMP3" d="zNXUqMP3vK8=" />
  <z99 a="人生归有道，衣食固其端。&#xD;&#xA;    孰是都不营，而以求自安？&#xD;&#xA;    开春理常业，岁功聊可观。&#xD;&#xA;    晨出肆微勤，日入负耒还。&#xD;&#xA;    山中饶霜露，风气亦先寒。&#xD;&#xA;    田家岂不苦？弗获辞此难。&#xD;&#xA;    四体诚乃疲，庶无异患干。&#xD;&#xA;    盥濯息檐下，斗酒散襟颜。&#xD;&#xA;    遥遥沮溺心，千载乃相关。&#xD;&#xA;    但愿长如此，躬耕非所叹。" b="yqvO5dHUoaS4/dDny+q+xdTC1tDT2s73zO+78dTntb4=" c="zNXUqMP3" d="zNXUqMP3vK8=" />
  <z100 a="荷&lt;img height=32 width=32 border=0 src=/bzk/Z116.bmp &gt;丈人  长沮桀溺  於陵仲子  张长公  丙曼容  郑次都  薛孟尝  周阳&#xD;&#xA;珪&#xD;&#xA;    三五道邈，淳风日尽。九流参差，互相推陨。&#xD;&#xA;    形逐物迁，心无常准。是以达人，有时而隐。&#xD;&#xA;    “四体不勤，五谷不分”，超超丈人，日夕在耘。&#xD;&#xA;    辽辽沮溺，耦耕自欣，入鸟不骇，杂兽斯群。&#xD;&#xA;    至矣於陵，养气浩然，蔑彼结驷，甘此灌园。&#xD;&#xA;    张生一仕，曾以事还，顾我不能，高谢人间。&#xD;&#xA;    岧岧丙公，望崖辄归，匪骄匪吝，前路威夷。&#xD;&#xA;    郑叟不合，垂钓川湄，交酌林下，清言究微。&#xD;&#xA;    孟尝游学，天网时疏，眷言哲友，振褐偕徂。&#xD;&#xA;    美哉周子，称疾闲居，寄心清尚，悠然自娱。&#xD;&#xA;    翳翳衡门，洋洋泌流，曰琴曰书，顾盼有俦。&#xD;&#xA;    饮河既足，自外皆休。缅怀千载，托契孤游。" b="1NPOxKGkycjJz7ut1N4=" c="zNXUqMP3" d="zNXUqMP3vK8=" />
  <z101 a="仲春遘时雨，始雷发东隅。&#xD;&#xA;    众蛰各潜骇，草木从横舒。&#xD;&#xA;    翩翩新来燕，双双入我庐，&#xD;&#xA;    先巢故尚在，相将还旧居。&#xD;&#xA;    “自从分别来，门庭日荒芜。&#xD;&#xA;    我心固匪石，君情定何如？”" b="yqvO5dHUoaTE4rnFvsXK16OoxuTI/aOp" c="zNXUqMP3" d="zNXUqMP3vK8=" />
  <z102 a="寝迹衡门下，邈与世相绝。&#xD;&#xA;    顾眄莫谁知，荆扉昼常闭。&#xD;&#xA;    凄凄岁暮风，翳翳经日雪。&#xD;&#xA;    倾耳无希声，在目皓已洁。&#xD;&#xA;    劲气侵襟袖，箪瓢谢屡设。&#xD;&#xA;    萧索空宇中，了无一可悦！&#xD;&#xA;    历览千载书，时时见遗烈。&#xD;&#xA;    高操非所攀，深得固穷节。&#xD;&#xA;    平津苟不由，栖迟讵为拙！&#xD;&#xA;    寄意一言外，兹契谁能别。" b="yqvO5dHUoaS578Ouy+rKrrb+1MLW0Nf30+u007XcvrTUtg==" c="zNXUqMP3" d="zNXUqMP3vK8=" />
  <z103 a="远哉长公，萧然何事？世路多端，皆为我异。敛辔朅来，独养其志。寝迹穷&#xD;&#xA;年，谁知斯意？" b="1NPOxKGk1cWzpLmr" c="zNXUqMP3" d="zNXUqMP3vK8=" />
  <z104 a="维晋义熙三年，五月甲辰，程氏妹服制再周。渊明以少牢之奠，俯而酹之。&#xD;&#xA;呜呼哀哉！&#xD;&#xA;    寒往暑来，日月浸疏；梁尘委积，庭草荒芜。寥寥空室，哀哀遗孤；肴觞虚&#xD;&#xA;奠，人逝焉如！谁无兄弟，人亦同生，嗟我与尔，特百常情。慈妣早世，时尚孺&#xD;&#xA;婴；我年二六，尔才九龄。爰从靡识，抚髫相成。咨尔令妹，有德有操。靖恭鲜&#xD;&#xA;言，闻善则乐。能正能和，惟友惟孝。行止中闺，可象可效。我闻为善，庆自己&#xD;&#xA;蹈；彼苍何偏，而不斯报！昔在江陵，重罹天罚，兄弟索居，乖隔楚越，伊我与&#xD;&#xA;尔，百哀是切。黯黯高云，萧萧冬月，白云掩晨，长风悲节。感惟崩号，兴言泣&#xD;&#xA;血。&#xD;&#xA;    寻念平昔，触事未远，书疏犹存，遗孤满眼。如何一往，终天不返！寂寂高&#xD;&#xA;堂，何时复践？藐藐孤女，曷依曷恃？茕茕游魂，谁主谁祀？奈何程妹，于此永&#xD;&#xA;已！死如有知，相见蒿里。呜呼哀哉！" b="yui8wM7EoaS8wLPMys/Dw87E" c="zNXUqMP3" d="zNXUqMP3vK8=" />
  <z105 a="存生不可言，卫生每苦拙。&#xD;&#xA;    诚愿游昆华，邈然兹道绝。&#xD;&#xA;    与子相遇来，未尝异悲悦；&#xD;&#xA;    憩荫若暂乖，止日终不别。&#xD;&#xA;    此同既难常，黯尔俱时灭；&#xD;&#xA;    身没名亦尽，念之五情热。&#xD;&#xA;    立善有遗爱，胡为不自竭？&#xD;&#xA;    酒云能消忧，方此讵不劣！" b="yqvO5dHUoaTTsLTw0M4=" c="zNXUqMP3" d="zNXUqMP3vK8=" />
  <z106 a="种桑长江边，三年望当采。&#xD;&#xA;    枝条始欲茂，忽值山河改。&#xD;&#xA;    柯叶自摧折，根株浮沧海。&#xD;&#xA;    春蚕既无食，寒衣欲谁待？&#xD;&#xA;    本不植高原，今日复何悔！" b="yqvO5dHUoaTE4rnFvsXK16OoxuS+xaOp" c="zNXUqMP3" d="zNXUqMP3vK8=" />
  <z107 a="白发被两鬓，肌肤不复实。&#xD;&#xA;    虽有五男儿，总不好纸笔。&#xD;&#xA;    阿舒已二八，懒惰故无匹。&#xD;&#xA;    阿宣行志学，而不爱文术。&#xD;&#xA;    雍端年十三，不识六与七。&#xD;&#xA;    通子垂九龄，但觅梨与栗。&#xD;&#xA;    天运苟如此，且进杯中物。" b="yqvO5dHUoaTU8NfT" c="zNXUqMP3" d="zNXUqMP3vK8=" />
  <z108 a="山泽久见招，胡事乃踌躇？&#xD;&#xA;    直为亲旧故，未忍言索居。&#xD;&#xA;    良辰入奇怀，挈杖还西庐。&#xD;&#xA;    荒途无归人，时时见废墟。&#xD;&#xA;    茅茨已就治，新畴复应畬。&#xD;&#xA;    谷风转凄薄，春醪解饥劬。&#xD;&#xA;    弱女虽非男，慰情良胜无。&#xD;&#xA;    栖栖世中事，岁月共相疏。&#xD;&#xA;    耕织称其用，过此奚所须。&#xD;&#xA;    去去百年外，身名同翳如。" b="yqvO5dHUoaS6zcH1svHJow==" c="zNXUqMP3" d="zNXUqMP3vK8=" />
  <z109 a="昔欲居南村，非为卜其宅。&#xD;&#xA;    闻多素心人，乐与数晨夕。&#xD;&#xA;    怀此颇有年，今日从兹役。&#xD;&#xA;    弊庐何必广，取足蔽床席。&#xD;&#xA;    邻曲时时来，抗言谈在昔。&#xD;&#xA;    奇文共欣赏，疑义相与析。" b="yqvO5dHUoaTSxr7Ttv7K16OoxuTSu6Op" c="zNXUqMP3" d="zNXUqMP3vK8=" />
  <z110 a="蔼蔼堂前林，中夏贮清阴；&#xD;&#xA;    凯风因时来，回飙开我襟。&#xD;&#xA;    息交游闲业，卧起弄书琴。&#xD;&#xA;    园蔬有余滋，旧谷犹储今。&#xD;&#xA;    营已良有极，过足非所钦。&#xD;&#xA;    舂秫作美酒，酒熟吾自斟，&#xD;&#xA;    弱子戏我侧，学语未成音。&#xD;&#xA;    此事真复乐，聊用忘华簪。&#xD;&#xA;    遥遥望白云，怀古一何深。" b="yqvO5dHUoaS6zbn51veyvrb+ytejqMbk0rujqQ==" c="zNXUqMP3" d="zNXUqMP3vK8=" />
  <z111 a="贫居依稼穑，戮力东林隈。&#xD;&#xA;    不言春作苦，常恐负所怀。&#xD;&#xA;    司田眷有秋，寄声与我谐。&#xD;&#xA;    饥者欢初饱，束带候鸣鸡。&#xD;&#xA;    扬楫越平湖，泛随清壑回。&#xD;&#xA;    郁郁荒山里，猿声闲且哀。&#xD;&#xA;    悲风爱静夜，林鸟喜晨开。&#xD;&#xA;    曰余作此来，三四星火颓。&#xD;&#xA;    姿年逝已老，其事未云乖。&#xD;&#xA;    遥谢荷&lt;img height=32 width=32 border=0 src=/bzk/Z116.bmp &gt;翁，聊得从君栖。" b="yqvO5dHUoaSx+7O9y+qwy9TC1tDT2s/CnZbM78nhu/E=" c="zNXUqMP3" d="zNXUqMP3vK8=" />
  <z112 a="春秋多佳日，登高赋新诗。&#xD;&#xA;    过门更相呼，有酒斟酌之。&#xD;&#xA;    农务各自归，闲暇辄相思；&#xD;&#xA;    相思则披衣，言笑无厌时。&#xD;&#xA;    此理将不胜，无为忽去兹。&#xD;&#xA;    衣食当须纪，力耕不吾欺。" b="yqvO5dHUoaTSxr7Ttv7K16OoxuS2/qOp" c="zNXUqMP3" d="zNXUqMP3vK8=" />
  <z113 a="悠悠上古，厥初生民，傲然自足，抱朴含真。&#xD;&#xA;    智巧既萌，资待靡因。谁其赡之？实赖哲人。&#xD;&#xA;    哲人伊何？时为后稷。赡之伊何？实曰播殖。&#xD;&#xA;    舜既躬耕，禹亦稼穑，远若周典，八政始食。&#xD;&#xA;    熙熙令音，猗猗原陆，卉木繁荣，和风清穆。&#xD;&#xA;    纷纷士女，趋时竞逐；桑妇宵征，农夫野宿。&#xD;&#xA;    气节易过，和泽难久。冀缺携俪，沮溺结耦。&#xD;&#xA;    相彼贤达，犹勤垄亩；矧伊众庶，曳裾拱手！&#xD;&#xA;    民生在勤，勤则不匮。宴安自逸，岁暮奚冀？&#xD;&#xA;    儋石不储，饥寒交至。顾尔俦列，能不怀愧！&#xD;&#xA;    孔耽道德，樊须是鄙。董乐琴书，田园不履。&#xD;&#xA;    若能超然，投迹高轨，敢不敛衽，敬赞德美。" b="yqvLxNHUoaTIsMWp" c="zNXUqMP3" d="zNXUqMP3vK8=" />
  <z114 a="〔荣木，念将老也。日月推迁，已复有夏，总角闻道，白首无成。〕&#xD;&#xA;    采采荣木，结根于兹。晨耀其华，夕已丧之。&#xD;&#xA;    人生若寄，憔悴有时。静言孔念，中心怅而。&#xD;&#xA;    采采荣木，于兹托根。繁华朝起，慨暮不存。&#xD;&#xA;    贞脆由人，祸福无门。匪道曷依，匪善奚敦。&#xD;&#xA;    嗟予小子，禀兹固陋。徂年既流，业不增旧。&#xD;&#xA;    志彼不舍，安此日富。我之怀矣，怛焉内疚。&#xD;&#xA;    先师遗训，余岂云坠？四十无闻，斯不足畏！&#xD;&#xA;    脂我名车，策我名骥，千里虽遥，孰敢不至！" b="yqvLxNHUoaTI2cS+" c="zNXUqMP3" d="zNXUqMP3vK8=" />
  <z115 a="少无适俗韵，性本爱丘山。&#xD;&#xA;    误落尘网中，一去三十年。&#xD;&#xA;    羁鸟恋旧林，池鱼思故渊。&#xD;&#xA;    开荒南野际，守拙归园田。&#xD;&#xA;    方宅十馀亩，草屋八九间；&#xD;&#xA;    榆柳荫后檐，桃李罗堂前。&#xD;&#xA;    暧暧远人村，依依墟里烟；&#xD;&#xA;    狗吠深巷中，鸡鸣桑树巅。&#xD;&#xA;    户庭无尘杂，虚室有馀闲。&#xD;&#xA;    久在樊笼里，复得返自然。" b="yqvO5dHUoaS56dSwzO++087lytejqMbk0rujqQ==" c="zNXUqMP3" d="zNXUqMP3vK8=" />
  <z120 a="蕤宾五月中，清朝起南䴙，&#xD;&#xA;    不驶亦不迟，飘飘吹我衣。&#xD;&#xA;    重云蔽白目，闲雨纷微微。&#xD;&#xA;    流目视西园，晔晔荣紫葵。&#xD;&#xA;    于今甚可爱，奈何当复衰！&#xD;&#xA;    感物愿及时，每恨靡所挥。&#xD;&#xA;    悠悠待秋稼，寥落将赊迟。&#xD;&#xA;    逸想不可淹，猖狂独长悲。" b="yqvO5dHUoaS6zbr6zvey3Mq+ucvU9LLc" c="zNXUqMP3" d="zNXUqMP3vK8=" />
  <z121 a="大钓无私力，万理自森著。&#xD;&#xA;    人为三才中，岂不以我故！&#xD;&#xA;    与君虽异物，生而相依附，&#xD;&#xA;    结托善恶同，安得不相语！&#xD;&#xA;    三皇大圣人，今复在何处？&#xD;&#xA;    彭祖寿永年，欲留不得住。&#xD;&#xA;    老少同一死，贤愚无复数。&#xD;&#xA;    日醉或能忘，将非促龄具？&#xD;&#xA;    立善常所欣，谁当为汝誉？&#xD;&#xA;    甚念伤吾生，正宜委运去。&#xD;&#xA;    纵浪大化中，不喜亦不惧，&#xD;&#xA;    应尽便须尽，无复独多虑。" b="yqvO5dHUoaTJ8crN" c="zNXUqMP3" d="zNXUqMP3vK8=" />
  <z124 a="〔余闲居，爱重九之名。秋菊盈园，而持醪靡由，空服九华，寄怀于言。〕&#xD;&#xA;    世短意常多，斯人乐久生。&#xD;&#xA;    日月依辰至，举俗爱其名。&#xD;&#xA;    露凄暄风息，气澈天象明。&#xD;&#xA;    往燕无遗影，来雁有馀声。&#xD;&#xA;    酒能祛百虑，菊为制颓龄。&#xD;&#xA;    如何蓬庐士，空视时运倾！&#xD;&#xA;    尘爵耻虚罍，寒华徒自荣。&#xD;&#xA;    敛襟独闲谣，缅焉起深情。&#xD;&#xA;    栖迟固多娱，淹留岂无成？" b="yqvO5dHUoaS+xcjVz9C+0w==" c="zNXUqMP3" d="zNXUqMP3vK8=" />
  <z116 a="〔殷先作晋安南府长史椽，因居浔阳。后作大尉参军，移家东下，作此以赠。〕&#xD;&#xA;    游好非久长，一遇尽殷勤。&#xD;&#xA;    信宿酬清话，益复知为亲。&#xD;&#xA;    去岁家南里，薄作少时邻。&#xD;&#xA;    负杖肆游从，淹留忘宵晨。&#xD;&#xA;    语默自殊势，亦知当乖分，&#xD;&#xA;    未谓事已及，兴言在兹春。&#xD;&#xA;    飘飘西来风，悠悠东去云。&#xD;&#xA;    山川千里外，言笑难为因。&#xD;&#xA;    良才不隐世，江湖多贱贫。&#xD;&#xA;    脱有经过便，念来存故人。" b="yqvO5dHUoaTT69LzvfqwsrHw" c="zNXUqMP3" d="zNXUqMP3vK8=" />
  <z117 a="草庐寄穷巷，甘以辞华轩。&#xD;&#xA;    正夏长风急，林室顿烧燔。&#xD;&#xA;    一宅无遗宇，舫舟荫门前。&#xD;&#xA;    迢迢新秋夕，亭亭月将圆。&#xD;&#xA;    果菜始复生，惊鸟尚未还。&#xD;&#xA;    中宵伫遥念，一盼周九天。&#xD;&#xA;    总发抱孤介，奄出四十年。&#xD;&#xA;    形迹凭化往，灵府长独闲。&#xD;&#xA;    贞刚自有质，玉石乃非坚。&#xD;&#xA;    仰想东户时，馀粮宿中田，&#xD;&#xA;    鼓腹无所思，朝起暮归眠。&#xD;&#xA;    既已不遇兹，且遂灌西园。" b="yqvO5dHUoaTO7Mnqy+rB+dTC1tDT9rvw" c="zNXUqMP3" d="zNXUqMP3vK8=" />
  <z118 a="庞为卫军参军，从江陵使上都，过浔阳见赠。&#xD;&#xA;    衡门之下，有琴有书，载弹载咏，爰得我娱。&#xD;&#xA;    岂无他好？乐是幽居。朝为灌园，夕偃蓬庐。&#xD;&#xA;    人之所宝，尚或未珍。不有同爱，云胡以亲？&#xD;&#xA;    我求良友，实覯怀人。欢心孔洽，栋宇惟邻。&#xD;&#xA;    伊余怀人，欣德孜孜。我有旨酒，与汝乐之。&#xD;&#xA;    乃陈好言，乃著新诗。一日不见，如何不思！&#xD;&#xA;    嘉游未斁，誓将离分，送尔于路，衔觞无欣。&#xD;&#xA;    依依旧楚，邈邈西云，之子之远，良话曷闻。&#xD;&#xA;    昔我云别，仓庚载鸣；今也遇之，霰雪飘零。&#xD;&#xA;    大藩有命，作使上京，岂忘宴安？王事靡宁。&#xD;&#xA;    惨惨寒日，肃肃其风，翩彼方舟，容裔江中。&#xD;&#xA;    勖哉征人，在始思终。敬兹良辰，以保尔躬。" b="yqvLxNHUoaS08MXTss6+/A==" c="zNXUqMP3" d="zNXUqMP3vK8=" />
  <z119 a="旧注仪狄造，杜康润色之。&#xD;&#xA;    重离照南陆，鸣鸟声相闻。&#xD;&#xA;    秋草虽未黄，融风久已分。&#xD;&#xA;    素砾皛修渚，南岳无馀云；&#xD;&#xA;    豫章抗高门，重华固灵坟。&#xD;&#xA;    流泪抱中叹，倾耳听司晨。&#xD;&#xA;    神州献嘉粟，西灵为我驯。&#xD;&#xA;    诸梁董师旅，羋胜丧其身。&#xD;&#xA;    山阳归下国，成名犹不勤。&#xD;&#xA;    卜生善斯牧，安乐不为君。&#xD;&#xA;    平王去旧京，峡中纳遗薰，&#xD;&#xA;    双陵甫云育，三趾显奇文。&#xD;&#xA;    王子爱清吹，日中翔河汾；&#xD;&#xA;    朱公练九齿，闲居离世纷。&#xD;&#xA;    峨峨西岭内，偃息常所亲。&#xD;&#xA;    天容自永固，彭殇非等伦。" b="yqvO5dHUoaTK9r7G" c="zNXUqMP3" d="zNXUqMP3vK8=" />
  <z122 a="时运，游暮春也。春服既成，景物斯和，偶影独游，欣慨交心。&#xD;&#xA;    迈迈时运，穆穆良朝。袭我春服，薄言东郊。&#xD;&#xA;    山涤馀霭，宇暧微霄。有风自南，翼彼新苗。&#xD;&#xA;    洋洋平津，乃漱乃濯。邈邈遐景，载欣载瞩。&#xD;&#xA;    称心而言，人亦易足。挥兹一觞，陶然自乐。&#xD;&#xA;    延目中流，悠悠清沂。童冠齐业，闲咏以归。&#xD;&#xA;    我爱其静，寤寐交挥。但恨殊世，邈不可追。&#xD;&#xA;    斯晨斯夕，言息其庐。花药分列，林竹翳如。&#xD;&#xA;    清琴横床，浊酒半壶。黄唐莫逮，慨独在余。" b="yqvLxNHUoaTKsdTL" c="zNXUqMP3" d="zNXUqMP3vK8=" />
  <z123 a="在昔闻南亩，当年竟未践。&#xD;&#xA;    屡空既有人，春兴岂自免？&#xD;&#xA;    夙晨装吾驾，启途情已缅。&#xD;&#xA;    鸟哢欢新节，冷风送馀善，&#xD;&#xA;    寒竹被荒蹊，地为罕人远。&#xD;&#xA;    是以植杖翁，悠然不复返。&#xD;&#xA;    即理愧通识，所保讵乃浅。¤&#xD;&#xA;    先师有遗训：忧道不忧贫。&#xD;&#xA;    瞻望邈难逮，转欲志长勤。&#xD;&#xA;    秉耒欢时务，解颜劝农人。&#xD;&#xA;    平畴交远风，良苗亦怀新。&#xD;&#xA;    虽未量岁功，即事多所欣。&#xD;&#xA;    耕种有时息，行者无问津。&#xD;&#xA;    日入相与归，壶浆劳近邻。&#xD;&#xA;    长吟掩柴门，聊为陇亩民。" b="yqvO5dHUoaS578Ouy+rKvLS6u7O5xczvyeG2/srX" c="zNXUqMP3" d="zNXUqMP3vK8=" />
  <z125 a="衔哀过旧宅，悲泪应心零。&#xD;&#xA;    借问为谁悲？怀人在九冥。&#xD;&#xA;    礼服名群从，恩爱若同生。&#xD;&#xA;    门前执手时，何意尔先倾！&#xD;&#xA;    在数竟未免，为山不及成。&#xD;&#xA;    慈母沉哀疚，二胤才数龄。&#xD;&#xA;    双位委空馆，朝夕无哭声。&#xD;&#xA;    流尘集虚坐，宿草旅前庭。&#xD;&#xA;    阶除旷游迹，园林独馀情。&#xD;&#xA;    翳然乘化去，终天不复形。&#xD;&#xA;    迟迟将回步，恻恻悲襟盈。" b="yqvO5dHUoaSxr7TTtdzW2bXC" c="zNXUqMP3" d="zNXUqMP3vK8=" />
</d>